Voguen päätoimittaja Anna Wintour kommentoi Kamala Harrisin kansikuvasta noussutta kohua: ”Tarkoitus ei ollut vähätellä” - Kulttuuri | HS.fi\nVoguen päätoimittaja Anna Wintour kommentoi Kamala Harrisin kansikuvasta noussutta kohua: ”Tarkoitus ei ollut vähätellä”\nVoguen päätoimittaja Anna Wintourin mukaan kuvilla haluttiin juhlistaa Harrisin saavutuksia.Kuva: ALESSANDRO GAROFALO / Reuters\nMaailman tunnetuimman muotilehden Voguen päätoimittaja Anna Wintour puolustaa lehden Yhdysvaltain-painoksen kansikuvaa tulevasta varapresidentistä Kamala Harrisista.\nKansikuva vuosi nettiin viime viikonloppuna. Yhdysvaltojen ensimmäinen naispuolinen ja ei-valkoinen varapresidentti poseeraa kannessa rennossa asennossa Converse-tennarit jalassaan vaaleanpunaista ja vihreää taustaa vasten.\nKuva keräsi nopeasti vihaista palautetta. Sitä pidettiin liian arkisena siihen nähden, että kannen pitäisi kertoa historiallisesta hetkestä.\nMyös valaistusta ja puvustusta on moitittu tyylittömiksi. Joidenkin kommentoijien mielestä myös Harrisin iho näyttää kuvissa vaaleammalta kuin todellisuudessa. HS kirjoitti vihaisista reaktioista tuoreeltaan.\nTulevasta varapresidentistä Kamala Harrisista kuvattiin Voguen kanteen kaksi erilaista versiota, muodollisempi sekä rennompi.Kuva: Tyler Mitchell\nVoguen päätoimittaja Anna Wintour kommentoi kohua The New York Timesin julkaisemalle Sway-podcastille antamassaan lausunnossa:\n”Olemme tietysti kuulleet ja ymmärtäneet kansikuvaan liittyvät reaktiot, ja haluan korostaa, että tarkoituksemme ei missään nimessä ollut vähätellä varapresidentin mielettömän voiton merkitystä.”\nThe New York Timesin tietojen mukaan varapresidentin taustatiimi oli olettanut, että kansikuvaksi valittaisiin virallisempi otos, jossa Harris poseeraa jämäkästi vaaleansinisessä Michael Kors -puvussa kultaisen taustan edessä.\nWintourin mukaan Voguen toimitus päätyi kuitenkin epävirallisempaan ja rennompaan kansikuvaan, koska se tuntui sopivan paremmin tähän aikaan ja pandemiatilanteeseen.\nWintourin mukaan toimitus piti valittua kuvaa aitona ja helposti lähestyttävänä. Nämä piirteet ilmentävät myös Joe Bidenin ja Kamala Harrisin kampanjaa ja heidän tavoitteitaan, Wintour selittää.\nWintourin mukaan Harrisin tiimin kanssa ei tehty mitään virallista sopimusta kansikuvasta.\nVogueta on aiemminkin arvosteltu siitä, miten tummaihoiset kuvataan lehdessä. Viime vuonna lehden päätoimittaja Anna Wintour pahoitteli lehden toimituksen sisäisessä sähköpostissa virheitä, joita lehdessä on vuosikymmenten aikana tehty tummaihoisten ihmisten käsittelyssä.\nNyt antamassaan lausunnossa Wintour sanoo, että Vogue haluaa juhlistaa Kamala Harrisin kansikuvalla historiallista hetkeä, joka on tärkeä etenkin ei-valkoisille naisille kaikkialla maailmassa.\nKansikuvat on ottanut valokuvaaja Tyler Mitchell. Hänestä tuli vuonna 2018 ensimmäinen tummaihoinen valokuvaaja, joka oli kuvannut Voguen kannen. Tuolloin Mitchell kuvasi lehteen pop-tähti Beyoncén.


Crescent Eli Miesten 10-v Sähköhybridipyörä 2021\nHinta 2 634,00 € 3 099,00 €\nEli on urheilullinen sähköhybridi, joka on suunniteltu tehokkaaseen työmatkapyöräilyyn pitkilläkin matkoilla. Tehokas Shimano-moottori tarjoaa pehmeän ja mukavan kiihtyvyyden. Tyylikkäästi runkoon integroidun akun kapasiteetti on 500 Wh. Shimano-vaihteet ja jarrut,joustohaarukka ja 42 mm: n SCHWALBE-renkaat. Täysin varusteltu lokasuojilla, seisontatuella, lukolla ja tukevalla AVS-tavaratelineellä. Täydellinen sähköpyörä nopeaan ja mukavaan työmatkailuun kaikissa sääolosuhteissa.\nJARRUT: Hydrauliset levyjarrut. Shimano BR-MT201\nOHJAUSTANKO: TEC Obvius Flatbar Alumiini 620mm\nISTUIN: TEC Obvius 177


Kansallisgalleria - Kahdeksan syytä tulla meille töihin\nKahdeksan syytä tulla meille töihin\nAsiantuntijamme kartuttavat ja kehittävät suomalaista kulttuuriperintöä. Meillä viihtyy henkilö, joka on muun muassa aidosti kiinnostunut taiteesta ja haluaa työskennellä yhteisen hyvän vuoksi. Tässä on kahdeksan syytä tulla juuri meille töihin!\n1. Arvopohjainen organisaatiokulttuuri\nToimintaamme ja jokapäiväistä käyttäytymistämme työpaikalla ohjaavat arvomme: avoimesti, yhdessä ja asiantuntevasti. Pidämme tärkeinä yhteisiä toimintatapoja. Siksi ne innostavat meitä työnteossa. Kansallisgallerialaiset äänestävät vuosittain järjestettävässä KG Awards -kyselyssä kollegoitaan, jotka ovat työskennelleet arvojemme ja organisaatiokulttuurimme mukaisesti.\n2. Museoalan edelläkävijä ydinkeskustassa\nOlemme Suomen suurin taidemuseoalan organisaatio. Ylläpidämme Helsingin ydinkeskustassa sijaitsevia taidemuseoitamme, ja kartutamme niiden kokoelmia jatkuvasti. Lisäksi teemme ja edesautamme tutkimusta liittyen kokoelmiemme teoksiin, arkistoaineistoihimme ja kokoelmataiteiljoihimme muun muassa konservoinnin ja taidehistorian aloilla. Julkaisemme omaa tutkimusjulkaisuamme nimeltä FNG Research.\nOlemme kaikkien taidemuseo. Meillä on nollatoleranssi syrjintään, häirintään ja kiusaamiseen.\nHenkilöstö noudattaa Kansallisgallerialle laadittuja tasa-arvo- ja yhdenvertaisuusperiaatteita. Edistääksemme tasa-arvoa olemme luoneet yhdenvertaisuussuunnitelman ja -työryhmiä. Lue lisää työryhmistä kohdassa 6.\nHenkilöstöetujen tavoitteena on ylläpitää henkilöstön hyvinvointia ja työkykyä.\nLounasetu mahdollistaa henkilökuntahintaisen lounaan museoidemme ruokaloissa.\nVirike-etu kulttuuri- ja liikuntapalveluihin.\nTyömatkaseteli, sillä haluamme tukea ja kannustaa henkilökuntaamme käyttämään julkisia liikennekulkuvälineitä.\nHierontatuki, jota voi hyödyntää käydessään Kansallisgallerian omalla hierojalla.\nIlmainen sisäänpääsy kaikkiin museoihimme koko perheelle, jotta kulttuurin jakaminen läheisten kanssa olisi helppoa.\nHenkilöstöalennukset ja lahjakortit omien museoiden tuotteista.\nVapaa sisäänpääsy tiettyihin kansainvälisiin museoihin.\n5. Ammattiylpeys ja asiantunteva työote\nMeillä Kansallisgalleriassa työskentee museoalan huippuosaajia. Kolmessa eri museossa ja kahdella osastolla on monipuolinen joukko työstään ja taiteesta innostuneita asiantuntijoita. Olemme ylpeitä työstämme, sillä se on välttämätöntä kulttuuriperinnön säilyttämiseksi.\n6. Välittävä keskustelukulttuuri ja mahdollisuus vaikuttaa\nToimimme avoimesti ja yhdessä, arvojemme mukaisesti. Haluamme ylläpitää tasa-arvoista välittämisen kulttuuria. Siksi kokoamme yhteen työryhmiä ideoimaan ja kehittämään toimintatapojamme ja työryhmissä syntyneet ehdotukset toteutetaan. Työryhmiämme ovat olleet 2019 muun muassa:\nKiusaaminen, häirinnän ja epäasiallisen käyttäytymisen työryhmä\nVahvistamme henkilöstömme osaamista ja kansainvälistä verkottumista tarjoamalla vuosittain 1–3 työntekijälle mahdollisuuden osallistua kahden kuukauden mittaiseen kansainväliseen työvaihtoon. Työvaihdon tavoitteena on tutustua menestyvien museoiden parhaisiin käytäntöihin, jakaa osaamista ja tuoda uusia näkökulmia toiminta- ja työtapoihimme. Opittuja asioita jaetaan omassa työyhteisössä kotiinpaluun jälkeen.\n8. Vihreä kädenjälki\nOlemme ottaneet askeleita kohti ympäristöystävällisempää museotoimintaa, sillä haluamme tehdä oman osamme ilmastonmuutoksen torjumisessa. Henkilökuntaa koulutetaan ja inspiroidaan lisäämään vihreää kädenjälkeään erilaisin keinoin työn arjessa. Esimerkiksi virkistyspäivänä henkilökunta keräsi roskia Suomenlinnassa.


JHL valtion talousarviosta: Julkinen sektori suoriutuu tehtävistään, kun valtio huolehtii riittävistä määrärahoista - JHL\nJHL valtion talousarviosta: Julkinen sektori suoriutuu tehtävistään, kun valtio huolehtii riittävistä määrärahoista\nJulkaistu 28.10.2020 klo 14:28 / Muokattu 2.12.2020 klo 14:45\nHallintovaliokunnalle antamassaan lausunnossa valtion talousarviosta JHL muistuttaa, että kunnat ja kokonaisvaltaisesti hyvin toimiva julkinen sektori on osoittanut kykynsä toimia koronakriisin keskellä kiitettävästi. Se tulisi muistaa, kun suunnitellaan exit-strategiaa kriisistä.\nJHL pitää kuntien osuuden kasvattamista yhteisöveron tuotosta erittäin järkevänä.\nLisäksi JHL kiittää hallitusta siitä, että se on sitoutunut korvaamaan kuntien ja\nsairaanhoitopiirien koronavirukseen liittyvät testaus ja hoitomenot. Kansantalouden\nkannalta viruksen hoito on erittäin järkevää talouspolitiikkaa. Myös kuntien valtionapujen kasvattamista 800 miljoonalla eurolla liitto pitää järkevänä.\nLausunnossaan liitto kuitenkin huomauttaa, ettei edellä mainitulla kokonaisuudella vahvisteta kuntataloutta, vaan lähinnä kompensoidaan muiden tulojen vähentymistä ja kustannusten kasvua. Julkisella sektorilla on hyvät edellytykset suoriutua tehtävistään kun määrärahojen lisääminen varmistetaan ja rahoituksen tasoa ei lasketa.\nVarhaiskasvatuslain uudistamisesta aiheutuvien menojen ja avustusten maksamiseen varatusta 15 000 000 euron määrärahasta liitto esittää korvamerkittyä rahaa varhaiskasvatushenkilöstön uudelleenkouluttamiseen. Kohdentaminen on JHL:n mielestä välttämätöntä, jotta työvoiman koulutustaso ja saatavuus vastaa lain edellyttämiä mitoituksia.\nMikäli oppivelvollisuusiän nostamiseen tähtäävä lakiuudistus toteutuu JHL edellyttää, että todelliset kustannukset tarkistetaan oikealle tasolle ja korvataan täysimääräisesti kunnille sekä opetuksen ja koulutuksen järjestäjille.\nLausunnossaan liitto ottaa kantaa myös verotukseen, rahapelitoiminnan tuottoihin, pelastus- ja hätäkeskustoimintaan, hoivahenkilöstön vähimmäismitoitukseen, jatkuvaan oppimiseen ja vapaaseen sivistystyöhön.\nKatso tästä kokonaan JHL:n lausunto valtion talousarviosta\nKorjattu linkki 2.12.2020 klo 14.45\nlausunnot valtion talousarviot


Oikeus päätti: Samsungilta 539 miljoonan dollarin korvaukset Applelle iPhonen kopioinnista - Teknavi\nApplen ja Samsungin välisessä jo vuonna 2012 alun perin käynnistyneessä oikeustaistossa on saavutettu jälleen uusi virstanpylväs, kun uudelleenkäsittelyn jälkeen oikeus päätti Samsungin loukanneen Applen patentteja iPhonen designiin ja toteutukseen liittyen ja määräsi maksettavaksi yhteensä 539 miljoonan dollarin korvaukset.\nKorvauksista 533,3 miljoonaa dollaria kertyi iPhonen designin kopioinnista ja 5,3 miljoonaa dollaria kahden patentin loukkaamisesta.\nNyt uuden päätöksen saaneessa oikeusjutussa Samsung määrättiin aiemmin yli 1 miljardin dollarin korvauksiin, joita sittemmin alennettiin 548 miljoonaan. Matkan varrella jutussa on ollut jo useita eri käänteitä, kun asiaa on käsitelty eri oikeusasteissa ja palautettu uudelleenkäsiteltäväksi korvausten osalta jälleen alemmas.\nNyt oikeudessa huomio kiinnittyi siihen, voidaanko lain tulkinnan perusteella korvauksia määrätä koko laitteen vai yksittäisten komponenttien arvon perusteella. Lopulta Apple näyttää vakuuttaneen oikeuden siitä, että ainakin tässä tapauksessa korvausten määräytymisperusteena patenttiloukkauksista on oltava koko niitä loukkaavan laitteen arvo.\nApple vaati Samsungilta 1 miljardia dollaria, kun taas Samsungin mukaan korvausten olisi pitänyt jäädä vain 28 miljoonaan dollariin. Lopputulos on näin ollen aika lailla vaatimusten puolivälistä.\nApplella oikeuden nyt antamaan päätökseen oltiin tyytyväisiä. ”On fakta, että Samsung räikeästi kopioi designiamme. Olemme kiitollisia valamiehistön palvelusta ja tyytyväisiä, että Samsungin tulee maksaa tuotteidemme kopioinnista\nLuonnollisestikaan taisto ei ollut vielä tässä, vaan Samsungilla jälleen mahdollisuus valittaa päätöksestä korkeampaan oikeusasteeseen – mahdollisuus, jonka se mitä todennäköisimmin tulee myös käyttämään.


Syöpägeenin kantaja Sari – Tyttärien geenivirhe oli isku vyön alle\nSari Poikselkä on suunnitellut Tyttäriensä kanssa BRCA2-aiheisen tatuoinnin ottamista. ”Olemme sinut tämän asian kanssa.” © Pekka Nieminen/Otavamedia\nSari Poikselkä, 53, sai keväällä tietää, että hän kantaa rintasyövälle ja munasarjasyövälle altistavaa periytyvää geenivirhettä. Sama geeni on myös Sarin siskolla ja tyttärillä. Tiivis yhteys heihin auttaa myllerryksessä.\nKuohuviini oli kylmässä odottamassa. Se korkattaisiin joka tapauksessa ja otettaisiin – iloon tai suruun. Ulkona paistoi Lapin kirkas maaliskuun aurinko. Televisio toitotti koronaa.\nSari Poikselkä istui siskonsa Ullan kanssa keittiön pöydän ääressä odottamassa. Sarin mies Kaitsu istui sohvalla. Kolmikko oli tullut Hyvinkäältä pienelle lomalle Leville.\nPuhelu tulisi kello 10 aamulla. Lomapirtissä melkein kuuli, kuinka sydämet jyskyttivät jännityksestä.\nKuukausi aiemmin sekä Sari että Ulla olivat käyneet geenitesteissä. Verikokeessa selvitettiin, löytyisikö heiltä BRCA2-geenivirhe, joka altistaa rintasyövälle ja munasarjasyövälle.\nKännykkä hälytti. Sairaanhoitajalla oli huonoja uutisia: sekä Sari että Ulla kantoivat geenimutaatiota. Liki tunnin puhelun jälkeen kolmikko itki, halasi ja nosti maljan.\nGeenivirhe – suvun taakka\nKaikki oli alkanut edellissyksynä, kun Sari sai serkultaan yllättävän tiedon. Sarin tädiltä oli löytynyt syöpägeeni.\nPerinnöllistä rinta- ja munasarjasyöpää aiheuttavista suuren riskin geeneistä tunnetaan BRCA1- ja BRCA2-geenit. Näitä geenejä kantavilla on noin 70 prosentin mahdollisuus sairastua rintasyöpään ja 20–40 prosentin mahdollisuus sairastua munasarjasyöpään.\nBRCA-geeni periytyy 50 prosentin todennäköisyydellä vanhemmalta lapselle, mutta sukupolven yli se ei hyppää.\nVaikka kyseessä ovat naisten syövät, voi kyseinen syöpägeeni tulla myös isältä. Näin kävi Sarin tapauksessa. Koska hänen isänsä oli jo kuollut, oli Sari perhelinjan ensimmäinen. Hän ei kuitenkaan rynnännyt suoraa päätä geenitestiin, vaan jäi vielä miettimään.\nSitten Saria nuorempi serkku sairastui rintasyöpään. Ja kohta televisiosta tuli dokumentti, joka kertoi BRCA2-geenistä ja sitä sairastavasta naisesta, joka poistatti rintansa. Dokumentti nosti tunteet pintaan.\n”Itkua, epätoivoa, vaikka en edes tiedä, olenko geenin kantaja. Oman miehen tuki saunanlauteilla, kun olen tajunnut, että mitä jos mulla ei kohta ole rintoja lainkaan, on kannustava: ’Ei se Sari sua miksikään muuta, on sulla rinnat tai ei. Me jatketaan yhdessä eteenpäin ja otetaan vastaan se, mikä tulee’.”\nTammikuussa Sari keräsi rohkeutensa ja oli yhteydessä kliinisen genetiikan yksikköön. Hän patisti siskoaan ja veljeään toimimaan samoin.\n”Haluan vielä rintani”\nMiten suhtaudut rintojen poistoon? Tätä Sarilta kysyttiin heti, kun geenivirhe hänellä ilmeni. Rintojen poisto vähentää rintasyöpäriskiä 90–95 prosenttia. Sari oli miettinyt asian valmiiksi: ei vielä, ellei rinnoista sitten löytyisi jotain hälyttävää.\n”Olen vasta viisikymppinen ja koen, että tarvitsen rintani vielä. Minusta tuntuisi, että iso osa naiseuttani häviäisi, jos rinnat poistettaisiin”, Sari sanoo.\nGeenivirheen löytymisen jälkeen Sarin rinnat tutkittiin magneettikuvauksella.\n”Sydän hypähti kurkkuun, kun HUSista soitetiin pian tutkimusten jälkeen. Oikeassa rinnassani näkyi jotain, ja minun piti mennä jatkotutkimuksiin. Koepaloista ei onneksi löytynyt mitään vakavaa. Jokin muutos rinnassa kuitenkin on. Sitä seurataan puolen vuoden välein.”\nNeljäkymmentä vuotta täyttäneelle BRCA-geenin kantajalle suositellaan munasarjojen ja -johdinten poistoa. Se vähentää munasarjasyövän riskiä merkittävästi, mutta samalla se vähentää myös rintasyövän riskiä.\nMunasarjojen ja -johdinten poistopäätös oli Sarista helppo tehdä, sillä kyseessä on tähystysleikkaus, ei avoleikkaus. Hän ei myöskään koe, että menettäisi naiseuttaan operaation myötä. Leikkaus on marraskuussa.\nKun Sari sai kuulla kantavansa rintasyöpägeeniä, hän osti pinkin päiväkirjan. ”Haluan kirjata muistiin asioita itselleni ja jälkipolville.” © Pekka Nieminen/Otavamedia\nJos epäilet perinnöllistä syöpää suvussa\nOta yhteyttä valtakunnalliseen neuvontapalveluun tai oman alueesi syöpäyhdistykseen, josta sinut ohjataan periytyvyysneuvontaan.\nNeuvonnassa voidaan sairaanhoitajan avulla selvittää esimerkiksi syöpätyyppi, kuinka paljon suvussa on ollut syöpää ja missä iässä on sairastuttu.\nTietojen perusteella piirretään sukupuu, joka havainnollistaa perinnöllisen syövän riskiä.\nAsiantuntijalääkäri arvioi jatkotutkimusten tarpeen.\nToinen toista tukien\n”Whatsapp-ryhmään tulee viesti: Olen kantaja. Kesken kokouksen kyyneleet alkavat valua. Olen niin harmissani, että Taija, nuorin lapseni, kantaa myös geeniä.”\nSarilla on kolme lasta, 29-vuotias Toni, 28-vuotias Tiia ja 21-vuotias Taija. Lapsenlapsiakin on jo viisi.\nToni on perheen lapsista ainut, joka ei kanna geenivirhettä.\n”Tieto siitä, että Tiia ja Taija ovat kantajia, oli isku vyön alle. Tilanne on heille paljon raskaampi kuin minulle, ja he joutuvat pohtimaan todella isoja asioita. Olin toivonut, että jos joku meistä säästyisi, se olisi Taija, sillä hän on vielä niin nuori ja lapseton.”\nTiia ja Taija ovat seurannassa, eikä heidän tarvitse vielä tehdä päätöksiä rintojen tai munasarjojen poistosta.\nÄiti ja tyttäret ovat tukeneet toinen toisiaan. Sari miettii, että tämä on tiivistänyt heidän jo ennestään läheisiä välejään.\n”Olemme itkeneet ja nauraneet ja käyneet yhdessä tutkimuksissa Helsingissä. Tytöt olivat jo miettineet etukäteen, että jos toisella on geenivirhe, toivottavasti toisellakin on, jotta he osaavat tukea toisiaan. Olen itsekin iloinen siitä, että voimme siskoni kanssa kulkea tätä matkaa yhdessä.”\nBRCA2:n kantajia on lähipiirissä nyt jo kuusi. Myös Sarin ja Ullan veljeltä sekä Ullan pojalta on löytynyt geenivirhe.\nHeillä on oma Whatsapp-ryhmä, jossa he välittävät tietoa ja tsemppiviestejä. Lisäksi Sari on perustanut Facebookiin serkkuringin, jossa asiaa käydään läpi.\n”Sukumme on lähtöisin Pohjois-Karjalasta, mutta nyt serkut asuvat kuka missäkin. Kaiken tämän myötä suhde serkkuihin on tiivistynyt, mikä on tosi ihanaa.”\nVuoden 2020 Roosa nauha -kampanja nostaa esiin syövän perinnöllisyyttä.\nKun Sari sai tietää kantavansa geenivirhettä, hän julkaisi Facebook-sivuillaan päivityksen. Sari yllättyi palauteryöpystä.\n”Viestiin tuli 163 reaktiota ja 73 kommenttia: Voimia ja valoa! Voi Sari ja sisko! Ihanaa, että teillä on toisenne ja upeeta, että terveydenhoito huolehtii teistä. Isoja halauksia 3 3. Tsemppiä, positiivisuutesi kantaa pitkälle…”\nAlusta asti Sari päätti olla avoin.\n”Avoimuus on voimavarani. En kerro tilanteestani saadakseni sääliä tai empatiaa, vaan siksi, että esimieheni ja tiimiläiseni tietävät, missä mennään. Tämä tulee vaikuttamaan myös minun työntekooni, sillä joudun käymään tutkimuksissa ja operaatioissa. Alakulonkin hetkiä varmasti tulee.”\nToki Sari on kuullut myös ihmettelyjä siitä, miksi asiasta pitää puhua julkisesti.\nKolikon toisella puolella on se, että tieto antaa mahdollisuuksia toimia.\n”Siksi, että geenivirheet tulisivat tutummiksi. Ja että ihmiset alkaisivat selvittää taustoja, jos suvussa esiintyy paljon tiettyjä syöpiä. Jotkut ovat sanoneet, että epäilevät geenivirhettä, mutta eivät uskalla mennä tutkimuksiin. Miksi ihmeessä? Jos virhe löytyy, pääsee erikoissairaanhoidon seurantaan.”\nAjatellessaan omaa ja tytärtensä tilannetta Sarin tunteet ovat ristiriitaiset. Hän iloitsee siitä, että sai elää näin kauan vapaana pelosta ja ahdistuksesta, jota tieto geenivirheestä aiheuttaa. Samaa huolettomuutta hän olisi toivonut lapsilleenkin.\n”Mutta kolikon toisella puolella on kuitenkin se, että tieto antaa mahdollisuuksia toimia. Nyt tyttäristäni pidetään hyvä huoli, ja he saavat parhaan mahdollisen hoidon. Tarvittaessa leikataan ennaltaehkäisevästi.”\nTakana on rankka vuosi, mutta Sarin hymy valaisee edelleen koko huoneen.\n”Toki mielessä on käynyt, kuinka kauan jaksan. Olen ollut äitinä tyttärieni tukena, isosiskona siskoni tukena ja mummina miettinyt lastenlastenkin tulevaisuutta. Samalla olen työstänyt omaa tilannettani. Nyt pahin rumba on onneksi ohi, kun meidät kaikki on tutkittu. Voimme hetkeksi hengähtää.”\nMiehensä kanssa Sari voi jutella kaikki synkimmätkin ajatukset. Muita läheisiään hän ei halua niillä rasittaa. Siitä Sari iloitsee, että hänen tyttärillään on kumppanit, eikä heidän tarvitse jäädä murheidensa kanssa yksin. Sari on myös kannustanut tyttäriään hakemaan keskusteluapua matalalla kynnyksellä.\nTieto omasta, jälkeläisten ja suvun taakasta ei ole tehnyt Sarista toista ihmistä eikä muuttanut hänen arvomaailmaansa. Ei ole elämää ennen ja jälkeen, vaan elämä on nyt.\n”Muistan aina sairaanhoitajan sanat: Syöpägeenistä huolimatta olet yhtä terve kuin aiemminkin. Uskon, että positiivisuus kantaa. Näin on käynyt, ja tällä mennään.”\nKursiivilla olevat kohdat Sari Poikselän päiväkirjasta. Juttuun on haastateltu myös perinnöllisyyslääkäri, professori Minna Pöyhöstä.\nLue myös: Merja oli vain 39 sairastuessaan rintasyöpään – taustalta löytyi geenivirhe\nSari Poikselkä, 52\nPerhe: Aviomies Kai, omillaan asuvat 3 lasta sekä 5 lastenlasta.\nTyö: Lähiesimies Keski-Uudenmaan sote-kuntayhtymässä.\nHarrastukset: Uinti, vesijuoksu, kävely, matkailu.\nMotto: Olet vahva, joten anna mennä vaan.


Petri Karjalainen « Kiekkoaktivisti\nPäijät-Hämeen parasta kiekkoa\nKaristin yhden illan ajaksi Pelicansin tomut kamppeista ja hurautin Heinolaan scouttaamaan Petri Karjalaisen pelikirjan sekä Ville Järveläisen liigapotentiaalin.\nEnsimmäisenä on todettava, että Peliittojen kotisivut eivät suoriudu kovinkaan hyvin satunnaiskatsojan palvelemisessa. Etsijä hakee turhaan sivustolta otteluennakkoa, perustietoja pelaajista ja jopa otteluiden alkamisaikoja!\nYhtä karua linjaa paikalle saapuessa jatkavat ulkoilmaakin kylmempi Betonibunkkeri ja käsiohjelma, jonka tarjoama informaatio rajoittuu joukkueiden pelaajalistoihin ja lukuisiin mainoksiin. Sarjataulukko sentään on nähtävillä hallin seinällä ja äänentoisto ei lopulta paljoa kalpene Lahden "laadukkaalle" soitannalle.\nKun sarjataulukko tuli mainituksi, niin eiliseen otteluun Peliitat lähti 50 pisteellä sijalta 7. ja Lempäälän Kisa 48 pinnan turvin kahdeksannelta. Ilta olikin vallan viihdyttävä ja laadukas sen tärkeimmän asian osalta, eli pelin. Etelä-Suomen Sanomien lyhyenläntä otteluraportti ei tehnyt sille tänään juuri kunniaa, sillä erälukemat 0-0, 1-0, 2-1 mairittelevat LeKiä. Jo pelkästään toisen erän tilanteilla Peliitat olisi voinut takoa taululle 8-0 -numerot, mutta esteeksi nousivat kehno viimeistely, ylärima ja mm. Petr Stloukalin kompastelu omiin jalkoihinsa läpiajossa.\nOttelun edetessä enemmän ja enemmän kenttää dominoineesta Ville Järveläisestä kuullaan vielä. 165-senttinen ja 68-kiloinen HPK-kasvatti on vielä Ryan Laschiakin kertaluokkaa pienempi tappi, mutta teknisesti varmasti Mestiksen taitavin luistelija, nopea, taitava, peliälykäs ja kulmavääntöjä pelkäämätön. Päin vastoin Järveläinen otti ainakin tässä ottelussa kylkikontaktia siinä missä muutkin, ellei jopa hanakammin. Kaikista eleistä ja kiekollisesta maltista oli aistittavissa, että kyseessä on pelimies kiireestä kantapäähän sanan varsinaisessa mielessä, eikä taidokkaasti rystyllä viimeistelty avausmaali 1-0:aan toisessa erässä ainakaan vähentänyt vaikutelmaa.\nToivottavasti Pelicans on Järveläisen suhteen hereillä seuraavan vuoden-kahden aikana. Kaikki puhtaat pelilliset ominaisuudet ovat kunnossa ja 19-vuotias laituri tarvitsee liigapelejä ajatellen ainoastaan lisää ruutia luisteluun ja laukaukseen, sekä voimaa kroppaan.\nMuista tutuhkoista nimistä Stloukal vaikuttaa hieman Teemu Rinkisen kaltaiselta suoraviivaiselta snaipperilta. Asenteesta ja joukkuehengestä kertoo Stloukalin sähäkkä ryntääminen hätiin Atte Pentikäinen hieroessa hanskaa Järveläisen naamaan LeKin vaihtopenkin edustalla.\nMuutenkin Peliitat pelasi Pelicansin tunkkaiseen roiskimiseen verrattuna mahtavaa peliä saatuaan ensimmäisen erän jälkeen koneet kunnolla käyntiin. Sellaista rohkeaa, vauhdikasta ja päättäväistä joukkuepeliä, jota Lahdessa nähtiin viime kaudella ja jota ei synny sattumalta yhteen otteluun, vaan laadukkaan harjoittelun ja voittamisen kautta tulevan itseluottamuksen avulla. Uusi valmentaja Petri Karjalainen on saanut miehistönsä ihailtavaan iskuun ja merkittävää myös oli pelaajien kyky lukea pelitilanteen mukaan pelataanko nopeasti pystyyn vai rauhoitetaanko kiekko omille.\nTällä tahdilla myös Karjalaisesta kuullaan tulevaisuudessa, ehkä aika piankin. Nyt Peliitat pelaa Janne Sinkkosen jäljiltä sellaista jääkiekkoa, joka oikeasti kehittää nuoria pelaajia etenkin kiekollisen pelin ja voimakkaan liikkumisen kautta.\n+++ Yleisömäärä 1393, vaikka seassa olikin mittava määrä ilmaislippulaisia.\n++ Erätauolla käyty junioreiden rankkarikisa\n+ Joonas Kuuselan varma peli maalilla\n- Ville Kolppasen epävarma peli LeKin maalilla. Toisessa erässä Väkeväinen lämäsi kiekon jopa keskialueelta maaliin, mutta maali hylättiin paitsiona. Toisaalta Kolppanen teki vain mitä tehtävissä oli, niin sillassa LeKi oli lähes koko ottelun Peliittojen rumputulessa.\n-- Mihin Mestiksessä tarvitaan mainoskatkoja kesken pelin, jos niiden aikana ei mainosteta mitään?\n--- Yleisön vaisut kiitokset joukkueelle hienosta pelistä ja 200-300 katsojan poistuminen katsomosta viimeisen minuutin aikana. Ehkä olisi pitänyt voittaa 5-0?\nTagged as: Petr Stloukal, Petri Karjalainen, Ville Järveläinen No Comments


Miten virkakieli on muuttunut 15 vuodessa? - Kielikello\nnull Miten virkakieli on muuttunut 15 vuodessa?\nKieli on viranomaisten työväline sekä toiminnan tulosten ilmaisija. Kansanvaltaisessa yhteiskunnassa viranomaisten toiminnan on perustuttava lakiin, joka sekin on kirjoitettua tekstiä. Virkakielen ymmärrettävyyden vaatimus perustuu siihen, että kansalaisten on voitava valvoa vallankäyttöä sekä lakien säätämisessä että toimeenpanossa. Virkakieli on myös osa kansallista kulttuuria.\nValtioneuvoston virkakielipäätöksessä (497/1982) sanotaan: ”Säädökset, suunnittelu- ja päätösasiakirjat, viranomaisten antamat ohjeet sekä yksityisille tarkoitetut asiakirjat on kirjoitettava siten, että niiden sisältö on vaikeuksitta ymmärrettävissä ja olennaiset kohdat sekä perustelut helposti havaittavissa”. Päätöksessä vaatimuksia ei asetettu yhtä ankariksi kuin virkakielikomitea oli runsas vuosi aikaisemmin antamassaan mietinnössä (1981:26) esittänyt: ”Valtion viranomaisten on virka-asioissa käytettävä sellaista kirjakielen mukaista kieltä, jota peruskoulun käynyt kansalainen pystyy ymmärtämään”.\nVirkakielikomitean työn yhtenä lähtökohtana oli juridisen kapulakielen selkiinnyttäminen. Ongelmana olivat ylipitkät virkkeet, joista oli varoitettu yhtä kauan kuin viranomaiset olivat tekstejään laatineet. J. V. Snellman antoi yhä pätevän ohjeen: ”Yksinkertaisimmankin harkinnan pitäisi opettaa, että on nurinkurista venyttää lausejaksoja monen arkin mittaiseksi. ’Piste ja uusi rivi’ on yksinkertainen sääntö kirjakielelle, joka, kuten oikeuskielenkin tulee, on tarkoitettu kaikkein oppimattomimmankin ymmärrettäväksi.”\nSuomen kieli tuli viranomaisten käyttöön varsin hitaasti, vaikka jo Snellman sai aikaan suomen kielen periaatteellisen yhdenvertaisuuden ruotsin kanssa viranomaisten toiminnassa. Tälle vuosisadalle saakka virkamiehet käyttivät yleensä ruotsin kieltä ja asiakirjat käännettiin suomeksi. Pitkät virkerakenteet siirtyivät suomalaiseen virkakieleen ruotsinkielisistä teksteistä. Viranomaisen päätökset aloitettiin asian eri vaiheiden selostamisella ja tämän jälkeen – samassa virkkeessä – viranomainen pääsi omaan ratkaisuunsa, joka aloitettiin verbillä har beslutat... (on päättänyt). Tämän verbin löytäminen avasi lukijalle tien ratkaisun sisältöön. Suotta ei puhuttukaan, että päätöksen lukeminen oli ”harjakt”. Oikeuskansleri Olavi Honka kirjoittaa muistelmissaan Turun hovioikeudesta 1920-luvulla, että suomen kielen käyttö ei ollut kovin korkeatasoista, eikä Turun hovioikeus poikennut ympäristöstään. Hän jatkaa: ”Tuolloisen melko ilkeämielisen arvostelun mukaan Viipurin hovioikeus kirjoitti hyvin ja Turun hovioikeus ratkaisi hyvin, mutta Vaasan hovioikeus ei tehnyt kumpaakaan.”\nVirkakielen vaikeaselkoisuus oli yleinen puheenaihe sekä kielenhuoltajien arvioinneissa että julkisen sanan arvosteluissa. Viranomaisten puolella asia sivuutettiin tai vedottiin päätösten täsmällisyyden ja virheettömyyden asettamiin vaatimuksiin. Lakikielen asiantuntijayksikkönä toimi oikeusministeriön lainsäädäntöosaston tarkastustoimisto, joka jatkuvasti yritti ponnistella säädöskielen selkiinnyttämisen puolesta. Se julkaisi ensimmäisen lainlaatijan oppaan vuonna 1970. Uusin on viime vuodelta.\nVirkakielen vaikeaselkoisuuteen kiinnittivät huomiota 1970-luvun alussa myös valtioneuvoston käännöstoimiston päällikkö Gustaf Laurent sekä oikeusministeriön lainsäädäntöneuvos Helge Rontu. Laurent tuskaili, että joskus oli mahdoton kääntää ruotsiksi suomenkielistä virkatekstiä, koska siitä ei saanut selville, mitä kirjoittaja oli tarkoittanut sanoa, mahdollisesti siitä syystä, että tekstissä ei ollut ajatusta ollenkaan. Helge Rontu kirjoitti ymmärrettävästä virkakielestä oikeusministeriön tiedotteen vuonna 1974. Julkaisu sai suuren suosion; se lienee valtionhallinnon ainoa tiedote, josta on otettu uusintapainos. Vuonna 1977 Rontu julkaisi ymmärrettävästä virastokielestä vielä uuden, täydennetyn painoksen.\nVuoden 1982 virkakielipäätöksessä viranomaisille asetettiin tehtäväksi valvoa asiakirjojensa kielen laatua ja huolehtia henkilökuntansa taidosta kirjoittaa ja puhua selkeää kieltä. Kunkin hallinnonalan ja viraston tulee ryhtyä tarpeellisiin toimenpiteisiin kielenkäyttönsä parantamiseksi.\nOma arvioni kuluneista 15 vuodesta on, että virkakielen ymmärrettävyydessä on eräissä suhteissa saatu parannusta aikaan, ennen kaikkea pitkistä virkkeistä on päästy. Myös tekstin ryhmittelyllä ja muilla typografisilla keinoilla on saatu lisättyä tekstin selkeyttä. Laajin virkakielen lukijakunta lienee verotusasiakirjoilla. Vuosien 1982 ja 1996 veroilmoituksen täyttämisoppaan tekstien vertailu osoittaa, että selkeyteen kiinnitettiin huomiota jo 15 vuotta sitten ja että parannusta on pyritty saamaan aikaan myös typografisin keinoin (ohjeet eräiden verovähennysten ilmoittamiseksi, huomaa sinuttelusta luopuminen):\nAmmattikirjallisuus ja kurssimaksut\nVähennyskelpoisia ovat sellaisista ammattikirjoista ja ‑lehdistä aiheutuneet menot, jotka on hankittu työn edellyttämän ammatillisen pätevyyden tai ammattitaidon ajan tasalla pitämiseksi. Näyttövaikeuksien välttämiseksi liitä veroilmoitukseen alkuperäiset kuitit. Jos liität selvitykseksi kahden henkilön oikeaksi varmentaman luettelon hankitusta kirjallisuudesta ja siitä aiheutuneista kuluista, luettelon oikeaksi varmentajien tulee merkitä myös osoitteensa ja puhelinnumeronsa.\nMuut tulonhankkimiskulut esim.\n– työhuonekulut 1 500 mk\n– menot omien työkalujen käytöstä\n– menot vähennetään siltä osin kun ne ylittävät tulonhankkimisvähennyksen määrän (3 % palkkatuloista, enintään 1 500 mk)\n– selvitys siitä, miten menot liittyvät hankintaan, on liitettävä veroilmoitukseen.\nPaljon ongelmia on kuitenkin edelleen jäljellä ja uusia tulee. Euroopan unionin jäsenyys on tuonut meille keskieurooppalaisen virkakielimaailman pulmina uusia käsitteitä ja ennen kaikkea mittavan unionilainsäädännön sekä EY-tuomioistuimen ennakkopäätökset. EU-kielestä aiheutuu toisinaan myös yksi virkakielen ongelmista harmittomin, koomisuus. Ties mistä syystä, tuskin kuitenkaan häveliäisyydestä, EU:ssa kirjoitetaan direktiiviä naaraspuolisista naudoista sen sijaan, että puhuttaisiin lehmistä.\nVakavampi asia on yhteisöoikeuden tuominen osaksi Suomen oikeusjärjestystä yleisluontoisin viittauksin. Esimerkkinä käy hallituksen esitys, jossa rikoslain säännöstelyrikosta koskevaa rangaistussäännöstä ehdotetaan täydennettäväksi näin:\nJoka rikkoo tai yrittää rikkoa – –\n11) Euroopan unionin yhteisen ulko- ja turvallisuuspolitiikan alaan kuuluvissa pääomien liikkuvuutta, maksuja tai muita taloudellisten suhteiden keskeyttämistä tai vähentämistä koskevissa Euroopan yhteisön perustamissopimuksen 73 g tai 228 a artiklan nojalla annetuissa asetuksissa säädettyä tai mainittujen säädösten nojalla annettua säännöstelymääräystä, on tuomittava säännöstelyrikoksesta sakkoon tai vankeuteen enintään kahdeksi vuodeksi.\nEU:n säädösten nimityksistäkin aiheutuu hankaluuksia. Suoraan velvoittava EU-säädös on nimeltään asetus, mikä voi aiheuttaa sekaannuksen kotimaiseen, tasavallan presidentin antamaan asetukseen. Pitämällä asetuksen antaja esillä vältettäneen sekaannukset käytännössä. Pääosa unionin lainsäädäntöä toteutetaan direktiiveillä, jotka jäsenmaiden on omin päätöksinsä saatettava osaksi kansallista lainsäädäntöä. Yleensä meillä käytetään lakia tai tasavallan presidentin asetusta, mutta joskus täytäntöönpano voidaan tehdä hallinnollisin päätöksin taikka työmarkkinasopimuksin.\nSanana direktiivi on melko huono, koska se ei kerro, mistä on kysymys (hyvä puoli tosin on, että sana on jokseenkin samanasuisena käytössä kaikissa EU:n jäsenmaissa). Olisi voitu harkita esimerkiksi sanan lainsäädäntömääräys käyttöön ottamista, mutta ehkä tämä olisi tuntunut meistä liian alentavalta.\nSuomen kieli on tunnetusti yksi EU:n kielistä ja uskallan, tosin vähäisehköllä kokemuksella, sanoa, että oman virkakielemme ymmärrettävyys on vähintään hyvää eurooppalaista keskitasoa, jollei parempaakin.\nTuomioistuinten kielenkäyttö on 15 vuoden aikana mielestäni koko ajan kehittynyt parempaan suuntaan. Yritän valaista asiaa parin satunnaisen esimerkin avulla. Virkakielikomitea asetettiin vuonna 1979, ja samana vuonna eräs hovioikeus kirjoitti ratkaisunsa seuraavaan tapaan (kysymys oli osituksen moitteen kuuden kuukauden määräajan huomioon ottamisesta ja laskemisesta):\n– – koska osituksen toimitusmiehet olivat laatimansa osituskirjan mukaan loppuunsaattaneet osituksen 10.9.1976, eikä se seikka, että asianosaiset olivat saaneet tiedon osituksen toimittamisesta vasta 14.9.1976 vaikuttanut asiaan, niin ja kun A:n siten olisi perintökaaren 23 luvun 10 §:n 1 momentin mukaan tullut nostaa kanne B:tä vastaan kuuden kuukauden kuluessa ensiksi mainitusta päivästä lukien siltä osin kuin siinä oli vaadittu B:lle tulevan tasingon alentamista kysymyksessä olevan tilan Z osalta, mutta haaste oli annettu B:lle tiedoksi vasta 14.3.1977 ja siis myöhään, hovioikeus on katsonut, ettei tältä osin ollut syytä muuttaa alioikeuden päätöksen lopputulosta – – .\nTekstin pari kertaa oikein hitaasti luettuaan ainakin juristi oivaltaa ratkaisun sisällön, mutta tuomio on hyvä esimerkki siitä, mitä ”harjakt” tarkoittaa (– – hovioikeus on katsonut – –). Runsas vuosi sitten korkein oikeus kirjoitti näin:\nHovioikeuden tuomion mukaan A on syyllistynyt siihen, että hän on antanut neljän käräjäoikeudessa samalla kerralla syytettynä olleen henkilön käyttää autoaan Lahteen suuntautuneen matkan toteuttamiseen tietoisena näiden tarkoituksesta vuokrata auto Lahdesta rikollisella tavalla. Tällainen teonkuvaus ei sisälly virallisen syyttäjän syytteeseen, jonka nojalla käräjäoikeus on katsonut A:n syyllistyneen törkeään petokseen, eikä myöskään syyttäjän käräjäoikeudessa esittämään toissijaiseen syytteeseen törkeästä kätkemisrikoksesta. Tuomitseminen rikoksesta voi perustua vain sellaiseen tosiseikkojen kuvaukseen, joka sisältyy syytteeseen. Sellaisia seikkoja, jotka jäävät syytteessä olevan teonkuvauksen ulkopuolelle, ei rikosasiassa saa tutkia. Hovioikeus on tämän periaatteen vastaisesti lukenut A:n syyksi rikollisen teon, josta hänelle ei ole vaadittu rangaistusta.\nHovioikeuden tuomio poistetaan siltä osin kuin A on tuomittu rangaistukseen avunannosta törkeään petokseen. A vapautetaan tuomitusta vankeusrangaistuksesta ja ehdonalaisen vapauden menettämisseuraamuksesta.\nRatkaisusta näkyy, miten otsikoinnillakin voidaan lisätä tekstin selkeyttä. KKO:n hyvään kirjoitustapaan on vielä jäänyt jonkin verran substantiivitautia (matkan toteuttamiseen, tuomitseminen rikoksesta).\nTavanomainen vaikeaselkoisen säädöstekstin selitys on, että säänneltävä tilanne on niin monimutkainen, ettei siitä selviä yksinkertaisella kielellä. Tällaisissakin tilanteissa kannattaa ponnistella, kuten seuraava esimerkki osoittanee. Kysymys on säännöstä, jota noudatetaan merellä, kun kaksi konealusta lähestyy toisiaan ”keulat vastakkain” ‑tilanteessa. Yksinkertainen pääsääntö on, että tällöin kummankin on muutettava suuntaa oikealle niin, että ne sivuuttavat toisensa vasen sivu vasenta sivua vastaan. Aiemmin annettiin epätietoisia tapauksia varten seuraava poikkeussääntö:\nTätä sääntöä ei sovelleta päivällä, kun alus näkee toisen aluksen edessään leikkaavan oman suuntansa, eikä yöllä, kun toisen aluksen punainen valo on kohti toisen punaista valoa tai toisen aluksen vihreä valo on kohti toisen vihreää valoa tai punainen, mutta ei vihreä, taikka vihreä, mutta ei punainen valo näkyy edestä tai kun sekä vihreä että punainen valo näkyvät muualta kuin edestä.\nTämä kieltämättä vaikeasti ymmärrettävä sääntö on nyttemmin korvattu kirjoittamalla väistämisvelvollisuus lähtien siitä, mitä tarkoitetaan ”keulat vastakkain” ‑tilanteella, ja asettamalla väistämisvelvollisuus niihinkin tapauksiin, jolloin ei ole varmaa, että jotain muuta väistämissääntöä on noudatettava:\nTällaisen tilanteen katsotaan olevan olemassa, kun alus näkee toisen aluksen suoraan edessään tai melkein suoraan edessään ja yöllä nähdessään toisen aluksen mastovalot linjassa tai melkein linjassa ja/tai molemmat sivuvalot sekä päivällä nähdessään toisen aluksen vastaavasta näkökulmasta. Jos alus on epävarma siitä, onko tällainen tilanne olemassa, sen on pidettävä tilannetta sellaisena ja toimittava sen mukaisesti.\nEi sääntö vieläkään taida helposti avautua, mutta on helpompi ymmärtää kuin aikaisempi. Huomautuksen varaan voi jättää sen, että tarkkaan ottaen alus ei näe mitään, vaan sitä ohjaileva ihminen. Laivoillahan kuitenkin on usein ihmisen ja varsinkin naisen nimi.\nVirkakielipäätöksessä sanotaan, että hallinnon kehittämisestä vastaavana viranomaisena valtiovarainministeriö antaa ohjeita ja määräyksiä siitä, miten kielenkäytön parantaminen ja tarkkailu virastoissa järjestetään. Käytännön koulutusta on annettu hallinnon kehittämiskeskuksen säädösvalmistelukursseilla. Yhtenä lähtökohtana on säädösvalmistelun määrittely yhteiskuntapoliittiseksi suunnitteluksi, jossa on olennaista riittävä tietopohja sekä uudistustahto ja ‑taito. Määrittely on Antti Kivivuoren, jonka julkaisu ”Lakien valmistelusta” vuodelta 1986 lienee ensimmäinen virkakielipäätöksen antamisen jälkeen laadittu säädösvalmistelun opas.\nVuosien mittaan on julkaistu lisää oppaita, ja tulossa on vielä ainakin EU-säädöksiä sekä valtiosopimuksia koskevat oppaat. Opaskirjojen yhteismäärä virkakielipäätöksen julkaisemisen jälkeen nousee kymmenkunnaksi.\nViimeksi (vuoden 1996 elokuussa) julkaistiin Lainvalmistelijan oppaan uusin painos. Sen laatimisesta on vastannut oikeusministeriön lainvalmisteluosaston tarkastustoimiston päällikkö Markku Tyynilä, joka oli jäsenenä myös virkakielikomiteassa.\nLainvalmistelijan oppaalla pyritään erityisesti edistämään sitä, että säädösehdotukset ovat sanonnaltaan virheettömiä, ymmärrettäviä, täsmällisiä ja johdonmukaisia. Oppaassa onkin paljon ohjeita sekä niitä valaisevia esimerkkejä virkerakenteiden yksinkertaistamisesta yksittäisten termien ja sanojen käyttämiseen. Oppaan käsikirjoituksesta on saatu kommentit eduskunnan apulaispääsihteeriltä Jouni Vainiolta ja valiokuntasihteereiltä, mm. perustuslakivaliokunnan valiokuntaneuvokselta Jarmo Vuoriselta, joka oli virkakielikomitean sihteeri, sekä Kotimaisten kielten tutkimuskeskuksen tutkijalta Jussi Kalliolta.\nOppaan julkaiseminenkin osoittaa, että virkakielessämme on kaiken aikaa parantamisen varaa. Lakikielelle oppaassa asetetut yleiskielisyyden vaatimukset ovat samat kuin 15 vuotta sitten:\n1) kirjakielen normien noudattaminen\n2) sanaston tuttuus\n3) virkerakenteen yksinkertaisuus\n5) yksitulkintaisuus ja täsmällisyys.\nLainvalmistelijan oppaassa todetaan, että epätäsmällinen säädösteksti (samoin kuin muukin virkakielen teksti) on yleensä oire huonosta tai keskenjääneestä valmistelusta. Tavallisimmin kysymys on aikapulasta: kiireessä syntyy huonoa tekstiä. Tämä ilmiö on erityisen tuttu ns. budjettilaeista. Yksi syy voi myös olla, että riidanalaisessa asiassa saadaan aikaan kompromissi muuttamalla sanonta epätäsmälliseksi, niin että eri intressitahot voivat tulkita sitä oman mielensä mukaisesti.\nSeuraava esimerkki postitoimintalaista (907/1993) valaissee asiaa. Postitoiminnan harjoittamista varten voidaan myöntää toimilupa myös yksityiselle yhteisölle. Tällainen lupahakemus on ollut valtioneuvoston harkittavana jo kohta parisen vuotta, mutta vieläkin on epäselvää, missä määrin laki velvoittaa myöntämään luvan, jos sen hakija omalta osaltaan esittää laissa vaaditut selvitykset, toisin sanoen, kuinka laaja on valtioneuvoston harkintavalta lupahakemuksesta päätettäessä. Ongelma aiheutuu siitä, että postitoimintalakia säädettäessä kysymys postitoiminnan yksityistämisestä oli hyvin riidanalainen. Lakiin kirjoitettiin, että toimilupa ”tulee myöntää, jollei se ole 1 §:n 1 momentissa säädetyn tarkoituksen vastainen”. Kyseisen lainkohdan tarkoitussäännös kuuluu:\nLain tarkoituksena on turvata, että postia voi lähettää ja vastaanottaa tasapuolisin ehdoin koko maassa. Postitoiminnan hoitamista on edistettävä postin lähettäjien, postin saajien ja postitoiminnan kokonaisuuden edun mukaisesti. Erityisesti tulee turvata postipalvelujen saatavuus ja kustannusten tasavertaisuus harvaan asutuilla alueilla.\nSäännökseen on sisällytetty monia tavoitteita, joita saattaa olla vaikea toteuttaa, jos erityyppisten postilähetysten jakelu on eri harjoittajilla ja näiden toimiluvat kattavat vain osan maan alueesta. Eri suuntiin käyvät intressit on sisällytetty lakiin tavalla, joka tuo mieleen komiteavalmistelusta esitetyn määrittelyn: ”Kameli on komiteatyönä suunniteltu hevonen.”\nVaikeaselkoisuudesta on kyse myös seuraavassa esimerkissä, jossa lapsen kotihoidon tuesta annetussa laissa (14944/1994) onnistutaan perhe määrittelemään näin:\nTässä laissa perheeseen kuuluvina pidetään lasten kotihoidon tukeen oikeuttavia lapsia, heidän kanssaan yhteistaloudessa eläviä vanhempiaan tai muita huoltajiaan sekä vanhemman tai muun huoltajan kanssa yhteistaloudessa avioliitossa tai avioliitonomaisissa olosuhteissa elävää henkilöä.\nLainvalmistelijoita varoitetaan myös tavoitesäännöksistä, muun muassa siitä syystä, että ne eivät ole velvoittavia samalla tavalla kuin tavanomaiset säännökset. Hallituksen esityksessä laiksi Suomen Pankista nimenomaan asetetaan pankin toiminnalle tavoite:\nTavoitteen saavuttamiseksi keskeistä on rahapolitiikan uskottavuus, josta perusteluissa lausutaan näin oivaltavasti:\nTietty talouspoliittinen linja tai ohjelma ei ole uskottava silloin, kun yleisö ei luota siihen, että linja säilyy tai, että ohjelman edellyttämät toimenpiteet tulevat toteutetuiksi – – . Rahapolitiikan uskottavuuden puute havainnollistuu siten, että yleisö ei luota rahapolitiikalle asetetun tavoitteen toteutumiseen tai siihen, että keskuspankki ja hallitus pysyvät asettamansa tavoitteen takana.\nVirkakielen ymmärrettävyydessä on siis 15 vuoden aikana saavutettu edistystä, mutta jatkuvasti on ponnisteltava saavutusten pysyttämiseksi sekä kielenkäytön parantamiseksi. Pidän myönteisenä sitä, että erilaisia oppaita on jatkuvasti saatavilla ja että kirjoittajakoulutusta järjestetään. Ehkä lupaavinta on kielen asiantuntijoiden sekä virkakielestä vastaavien ja sitä kirjoittavien yhteistyö, mikä ilmenee Lainlaatijan oppaan uusimman painoksen valmistelussa. Vireillä olevassa perustuslain kokonaisuudistuksessa on tarkoitus myös käyttää hyväksi Kotimaisten kielten tutkimuskeskuksen kielitoimiston asiantuntemusta.\nVirkakielipäätös ei sellaisenaan voinut vaikuttaa virkakielen parantumiseen. Siinä pyrittiin osoittamaan ne keinot, joilla kielen ymmärrettävyyttä voidaan parantaa, syyt miksi on ponnisteltava, sekä vastuuviranomaiset. Missään näissä suhteissa päätös ei nähdäkseni ole vanhentunut siitä yksinkertaisesta syystä, että sitä ei kaikilta osin ole vielä toteutettu.


Bahrainilaisaktivisti pidätettiin Twitter-kommenttien vuoksi | Maailma.net\nUutiset Bahrainin ihmisoikeustilanne\nBahrainilaisaktivisti pidätettiin Twitter-kommenttien vuoksi\nVastikään Euroopassa maansa ihmisoikeustilanteesta puhunut aktivisti pidätettiin epäiltynä viranomaisten loukkaamisesta.\n(Kuva: ah zut / Flickr.com / cc 2.0)\nTunnettu bahrainilainen ihmisoikeusaktivisti Nabeel Rajab on pidätetty tämän julkaistua Twitterissä maan hallitusta kritisoivia kommentteja. Kyseessä on jo toinen pidätetty aktivisti lyhyen ajan sisällä.\nRajab vieraili vastikään useissa Euroopan maissa kertomassa maansa ihmisoikeustilanteesta, ja hän puhui myös YK:n ihmisoikeusneuvostossa. Hän palasi kotiin viime viikolla.\nRajab määrättiin viime keskiviikkona kuulusteluihin hallituksen viranomaisten loukkaamisesta, joka on Bahrainissa kriminalisoitu. Hän oli julkaissut muutamaa päivää aiemmin Twitterissä kommentin, jonka mukaan Bahrainin entisiä turvallisuusjoukkojen jäseniä on liittynyt Irakin ääri-islamilaisiin ISIS-taistelijoihin.\nIhmisoikeusjärjestö Amnesty Internationalin mukaan Rajab saattaa saada kolmen vuoden vankeusrangaistuksen.\nRajab ehti vapautua toukokuussa kahden vuoden tuomiosta, joka annettiin laittomasta kokoontumisesta, yleisen järjestyksen häiritsemisestä ja mielenosoituksiin yllyttämisestä.\nKyseessä on jo toinen aktivistin pidätys Bahrainissa kuukauden sisällä. Ihmisoikeusaktivisti Maryam Al-Khawaja pidätettiin syyskuussa hänen matkustettuaan tanskalaisella passilla tapaamaan elinkautista istuvaa isäänsä.\nYK:n ihmisoikeusneuvosto on vaatinut aktivistien välitöntä vapautusta.\nBahrainissa koettiin vuoden 2011 arabikevään aikana protestiaalto, mutta mielenosoitukset tukahdutettiin väkivalloin. Väärinkäytösten tutkiminen on ollut hidasta, ja maasta kantautuu tasaisin väliajoin tietoa aktivistien pidätyksistä ja viranomaisten mielivallasta.


Turku Kerrostalo 61.0 m2 104000.00 € – Aninkainen Kiinteistönvälitys\nTurku Kerrostalo 61.0 m2 104000.00 €\nKERROSTALO 2H+K+KPH/WC+SAUNAMODUULI+VAATEHUONE+LASITETTU PARVEKE\nNyt myynnissä kodikas 61 m2:n kaksio viihtyisältä Ilpoisten asuinalueelta läheltä luontoa. Huoneisto sijaitsee hissitalon 4. kerroksessa. Asunnossa on toimiva pohjaratkaisu, joka yhdistää mm. keittiön ja olohuoneen yhtenäiseksi ja avaraksi tilaksi, jossa todella viihtyy. Makuuhuoneesta avautuu käynti lasitetulle parvekkeelle. Kylpyhuoneessa asuinmukavuutta lisää saunamoduuli. Säilytystilaa asunnossa on mukavasti vaatehuoneen, liukuovikaapistojen sekä huoneistokohtaisten varastojen muodossa.\n22.05.2019 kello 17:55-18:15\nAsunnon lattiat ovat laattaa / parkettia. Seinät on tapetoitu / maalattu. Kylpyhuone on laatoitettu.\n5-vuotissunnitelman mukaan:(Päätetty:LVIS-saneerauksen hankesuunnittelu 2019), julkisivukorjauksia 2021-2023, hissit, automaatti ovet 2021-2023, ilmavirtojen mittaus ja säätö 2020-2023, ilmanvaihto 2020-2023, käyttövesiputket 2020-2023, yl. tilojen sähköasenn. uusiminen 2020-2023, ulkovalaistuksen parantaminen 2020-2023, sähköasennuspiirr. laatiminen 2020-2023, perusremontti 2020-2023.


Tassunjälkiä sydämessä: Mallorca, päivä 1\nTerveiset Mallorcalta! Takana on ihana matka, jota odotettiin hartaasti koko alkukevät. Idean matkakohteeseen saimme jouluna O:n äidiltä, jonka mukaan Mallorca on yksi niistä hänen näkemistään paikoista, joihin tekisi mieli matkustaa uudestaan. Se lienee kai parhaimpia kohteliaisuuksia, joita matkakohteelle voi ylipäänsä antaa.\nOmat ennakkokäsitykseni Mallorcasta olivat aika suppeat: pidin sitä tylsänä turistirysänä, josta ei löytyisi juuri aitoa nähtävää. Pieni perehtyminen tähän Espanjalle kuuluvaan saareen osoitti kuitenkin, että Mallorca on itse asiassa juuri nostamassa osakkeitaan ja sitä markkinoitiin trendikkäänä, paljon tarjoavana matkakohteena. Meitä saaressa kiinnostivat ehdottomasti eniten sen luontokohteet, näköalat ja viimesyksyisten Italian kokemusten rohkaisemana oman mielen mukaan vuokra-autolla liikkuminen.\nLensimme Mallorcalle vappupäivän aamuna ja vuokrasimme auton heti lentokentältä. Koska vilkkain turistikausi ei ollut vielä alkanut, upgreidattiin alunperin varaamamme auto kokoluokkaa isompaan ilman lisäkustannuksia, joskin totta puhuakseni auton koko on kapeilla teillä mukavinta säilyttää melko maltillisena.\nOlimme suunnitelleet matkaa varten karkean, joustonvaraa sisältävän reittisuunnitelman eri päiville, mikä helpotti matkantekoa huomattavasti, kun aamuisin ei tarvinnut käyttää aikaa ihmettelyyn. Ensimmäinen etappimme oli noin tunnin mittainen ja käsitti siirtymisen lentokentältä itärannikon Porto Cristoon tippukiviluolia ihmettelemään. Mikäli saapumispäivämme ei olisi ollut sateinen, olisimme todennäköisesti aloittaneet alempaa rannikolta rantakohteista, mutta sadepäivä tai oikeastaan -hetki oli hyvä viettää luolassa.\nKuten kuvasta näkyy, saari on hyvin pieni ja siirtymät etenkin isoilla teillä nopeita ja lyhyitä. Sen sijaan saaren pohjoisosissa on vuoristoa, jossa matkantekoon kuluu huomattavasti enemmän aikaa kuin tasamaalla. Saaren keskiosa on pääosin maaseutua, jossa ei sen kummempaa nähtävää matkailijalle ole. Itärannikko oli ehdoton lempparimme.\nMatka Porto Cristoon taittui nopeasti ja ajamaltamme tieltä oli hyvät opasteet tippukiviluolille. Niitä oli tosin kahdessa eri paikassa ja me päädyimme ensiksi vastaan tulleille, ilmeisesti hieman pienemmille Hamsin luolille. Vaan eipä jäänyt sellaista oloa, että olisi jäänyt jostakin paitsi.\nLuolille laskeuduttiin vehreän kasvillisuuden läpi.\nPääsylipun hintaan sisältyi lasilliset sangriaa ja pientä naposteltavaa, jotka viihdyttivätkin mukavasti sen parikymmentä minuuttia, jonka saimme odottaa seuraavaa opastettua kierrosta. Ominpäin ei luoliin päästetty ketään seikkailemaan.\nEnsimmäinen luolista oli siniseksi valaistu. Ihan hieno, joskin itse tykkäisin kyllä luonnollisemmasta lookista.\nLuolan seinille heijastettiin kaksi videoesitystä - toinen Mallorcan ja luolien syntyhistoriasta ja toinen maapallon synnystä. Ihan viihdyttävä pläjäys - etenkin tuo ensimmäinen osuus.\nEsitysten jälkeen siirryimme ravintolan kautta pääluolaan.\nSe oli valaistu hieman luonnollisemmin.\nLuolan spesialiteetteina olivat koukunmuotoiset tippukivet sekä maanalainen järvi, jollaisia en ollut aiemmin nähnytkään. Hienoja kieltämättä! Toki tämän järvikohteenkin "kruunasi" musiikkishow, johon kuului oranssein ledivaloin varustetun veneen lipuminen tuolta luolan perältä esiin ja taas piiloon... Itselleni olisi ehkä riittänyt hieman yksikertaisempi luonnonihmeiden ihastelu. Siinä olisi ollut ohjelmaa ihan riittämiin.\nTippukiviluolien jälkeen alkoikin nälkä kurnia jo vatsassa. Luolilla mainostettiin Mallorcan perinneruokia - tumbetia ja mallorcalaista frittiä. Olihan niitä pakko maistaa, vaikka olimmekin etukäteen vähän uumoilleet, että ilman näitäkin pärjäisi...\nSyyn muistin tosin vasta oman annokseni, eli tuon fritin nähtyäni.\nNuo mitkä näyttävät lihalta eivät nimittäin sitä olleet, vaan suurimmaksi ainakin osaksi koostuivat sisäelimistä... tunnistin ainakin maksan ja keuhkon - viimeisimmän pienten keuhkoputken haarojen poikkileikkausten perusteella. Annos oli todella hyvin maustettu ja makoisa sinänsä, mutta jouduin kyllä rehellisyyden nimissä luovuttamaan sen kaikkiruokaiselle O:lle...\nIlmeisesti Mallorcalla on totuttu hyödyntämään kotieläimet mahdollisimman tarkkaan, sillä verimakkara oli myös yksi saaren perinneherkuista. Kuulemma erittäin verekäs maultaan, eikä olleenkaan tamperelaista mustaa makkaraa vastaava - jäi O:ltakin syömättä...\nSen sijaan hänen tumbet-annoksensa oli ihan moitteeton - kasvishöystöä ja jotakin lihaa, luullakseni possua.\nRuokailun jälkeen palasimme autolle ja jatkoimme saman kaupungin, eli Porto Criston biitsille.\nParkkipaikan löytäminen tosin tuotti siinä määrin hankaluuksia, että emme viihtyneet rannalla kovin kauaa. Ei sillä, että siellä olisi vilpoisana päivänä niin pitkään tehnyt mieli ollakaan.\nKoska kello oli vasta aika vähän, eikä hotellille meno vielä houkutellut, päätimme jatkaa matkaa hotellipaikkakuntamme Cala Bonan ohi historialliseen Artàan.\nMatkalla sinne otimme vuokra-autosta ilon irti ja pysähtelimme kuvaamaan milloin mitäkin kukkaketoa tai lammaslaidunta.\nSää oli mukavasti jo kirkastumaan päin.\n"Joka loman pakollinen kotilokuva". -O\nYksi kaupungin tärkeimpiä nähtävyyksiä on Sant Salvadorin kirkko, joka sijaitsee mäellä linnoitusten ympäröimänä. Sinne me sitten kipusimme.\nYlhäältä avautui kahdenlaista maisemaa: kaupunkimaista ja maalaismaista.\nJa mikä ihana naamiokissa siellä paistattelikaan päivää turisteista piittaamatta! Tämä kaveri oli varustettu kaulapannalla...\n... mutta moni muu ei.\nSähkökaapin taa tarjoiltu ruokakin oli auringossa kuivahtanutta ja kärpästen ympäröimää. Liekö kulkukissoja vai jonkun omia? Kissoja näkyi Mallorcalla noin yleisesti ottaen aika harvakseltaan, eikä kulkukissaongelma vaikuttanut ainakaan vastaavalta kuin esim. Kroatiassa. Olisipa muuten kiva päästä joskus osallistumaan johonkin kulkukissojen leikkausprojektiin Etelä-Euroopassa - pitäisi vain löytää asiasta innostunut kaveri matkaan... Intian matkasta saakka olen tällaisia haaveita pyöritellyt, sillä jonkinasteinen kipinä siellä kyllä tuon tyyppisiin hyväntekeväisyysprojekteihin syttyi.\nTuntui muutenkin, että kaikki eläimet, joita Mallorcalla näki, olivat jotenkin hieman rupuisen näköisiä ja huonokarvaisia. Ehkä niillä oli karvanlähtö kesken tai ehkä ulkoloiset vaivaavat tuolla lämpimässä ilmastossa ihan toden teolla. Vaikea sanoa. Mielestäni tämä päti kuitenkin useimpiin kotieläimiin, joita reissun aikana tuli vastaan.\nTämä aasi kavereineen oli tosin ihan hyvän näköinen. O oli ihan ihmeissään, sillä ei ollut aiemmin päässyt näkemään moista otusta livenä.\nLopulta ilta eteni siihen pisteeseen, että oli aika lähteä hotellille. Siellä seurasi päivän toinen ilmainen upgreidaus tavallisesta hotellihuoneesta junior sviittiin. Ja hieno se olikin olohuoneineen, parvekkeineen ja kylpyhuoneineen päivineen. Henkilökunta oli lisäksi jättänyt huoneeseen tuoreita herkullisia hedelmiä meitä odottamaan.\nHotelli oli ilmeisen uusi ja puhuivat, että meidän huoneemme olisi ainakin ollut ihan vasta valmistunut. Hotelli sijaitsi rantakadulla ja siitä olisi löytynyt spa- sekä allasosasto, mikäli säät eivät olisi sattuneet suosimaan tai mikäli luppoaikaa olisi löytynyt enemmän. Voin lämpimästi suositella hotellia, jos joku on Mallorcalle päin lähdössä. Mieluusti olisimme tuolla pidempäänkin asuneet.\nHotellin lähistöllä rantakadulla sijaitsi useampia ravintoloita, joista yhteen päätimme ensimmäisen iltamme.\nMinä tilasin mustekalaa grillivihanneksilla ja O turskaa ranskanperunoilla. Hyvää, mutta ei kyllä peitonnut kroatian vastaavaa annosta.\nVatsat täynnä oli hyvä kallistaa päät tyynyyn. Hotellin pehmoisessa sängyssä nukuinkin paremmin kuin pitkään, pitkään aikaan.


Pikkuponin Päiväkirja: Nopeat maaliskuun lopun kuulumiset\nMaaliskuun viimeiset pävät olivat kauniin keväisiä tai ainakin lämpimiä. Kenttä on ollut hyvässä kunnossa. Helinän kanssa käytiin uudemman kerran ajamassa puolimatkan lenkki ja tällä kertaa Keke sai vetää letkaa. Taasen kerran sain olla super ylpeä ponistanu, jonka itseluottamus on kasvanut aivan valtavasti! Tällä kertaa en laittanut korvahuppuja ollenkaan, kun oli tyyntä. Keke ei myöskään ahdistunut, vaikka joutui kävelemään edellä "itsenäisesti". Lastenrattaissa istuvan taaperon kanssa Keke olisi halunnut tehdä tuttavuutta (ehkä sillä taaperolla oli porkkanoita jemmassa?) ja vastaan tulleelle issikkatammalle piti pikkusen höristellä ja pörhistellä. Matkaa kertyi taas 6,5 km.\nAtte seisoo korokkeella, jotta näyttäis suurelta :D\nToisena pääsiäispäivänä hain Sampan mukaani tallille. Rata oli vielä niin märkä, että pistin Sampan ratsastamaan ja lupasin, että seuraavalla kerralla hän pääsee ajamaan.\nKekku ja Samppa\nKäytiin lähinnä kävelemässä ja Samppa sai mennä ilman taluttajaa. Ja tosi hyvin menikin! Helinä lähti meidän seuraksi kävelemään Aten kanssa.\nSamppa ja Kekku on kyllä niin simppeli pari ja Sampalla on ihanan itsevarma ja rauhallinen ote poniin :)\nAtte, Helinä, Keke ja Samppa\nKeke on päässyt myös liinaan juoksemaan, ja sepä olikin super kivaa! Keke meni liina pitkällä isolla ympyrällä täyttä laukkaa ja veti välillä kunnon pierupukkeja. Kaikkialla on ollut niin märkää, ettei ole kunnolla päässyt kirmaamaan edes tarhassa, joten ymmärrän, että oli aika ihanaa päästä revittelemään.\nAprillipäivänä kävin pitkästä aikaa ohjasajamassa ja nyt se sujuikin ihan kivasti. Menimme voltteja ja siirtymisiä. Laukannostot oli aika laiskoja, joten hinkkasimme niitä vähän enemmän. Eli käynti-laukka nostoja ja vain pari laukka-askelta ja uudestaan. Nostot alkoikin sujuvaan varsin mallikkaasti.\nOstoslistalla olisi nyt kevyt ajo/juoksutuspiiska, koska inhoan pitkää ja kömpelöä juoksutuspiiskaa. Perus ajopiiska taas on vähän liian lyhyt.\nHYVÄÄ ALKANUTTA HUHTIKUUTA KAIKILLE :)\nTunnisteet: juoksutus, kentällä, liikenteessä, ohjasajo, ratsastus\nTuija 2. huhtikuuta 2016 klo 0.56\nEikö olekkin ihanaa kun kevät tulee, mielikin on pirteämpi. Rauhallisen näköistä kävelyä hevosilla. Aurinkoista viikonloppua\nMilja Pyykkö 3. huhtikuuta 2016 klo 2.42\nKyllä kevät on aurinkoineen todella odotettu juttu! Hyvää sunnuntaita teille :)


Keskustelu - IL toimittaja marriottsyracusedowntownblog.comen kunnianloukkaus | Aihe vapaa | Vauva\nPerussuomalaisten flirttailu äärioikeiston suuntaan on jatkunut vuosia, toimittaja Marko-Oskari Lehtonen kirjoittaa. Näyttää siltä, että Pekka. Többet. Másold a hivatkozást a Tweetbe; Tweet beágyazása. Marko-Oskari Lehtonen räjäytti jutuillaan sopeutumiseläkejärjestelmän - valittiin Iltalehden vuoden. View Marko-Oskari Lehtonen's profile on LinkedIn, the world's largest professional community. Marko-Oskari has 1 job listed on their profile. See the complete.\n"Lehtonen, Marko-Oskari" - Selaus tekijän mukaan Opinnäytetyöt\nPainetun julkaisun nimi on Tuhti LinkedIn, the world's largest professional. Tmn opinnytetyn aiheena on uuden ymmrryst ja maksajan roolia. View Marko-Oskari Lehtonen's profile on on their profile. Meilt suomalaisilta VAADITAAN ja PERNKUULUTETAAN ja se ilmestyi tammikuussa. Marko-Oskari has 1 job listed Muck Marko-Oskari Lehtonen. Find Marko-Oskari Lehtonen's email address, aikakauslehden suunnittelu ja toteutus. Mikkelin Kriisikeskus by Marko-Oskari Lehtonen on contact information, LinkedIn, Twitter, other. com Poliitikot sanovat yht ja tarkoittavat toista. Kajaanilaisen Minttu Pekkarisen perheess sairastetaan ympri Suomen, miehell on posa nyttelij Kari Ketonen suositteli hnt. 2019 eurovaaleihin ja EPP:n krkiehdokkaan varautuu antamaan lausuntonsa viel samana.\nMarko-Oskari Lehtonen Vastaukset Video\nSama kilpailutusmalli levi muihin Kelan palveluihin, ja sote-uudistuksen myt mys Nostalgian, Radio Porin ja Helsingin Uutiset Niordea. - Päävalikko\nYrityskauppa teki Vastaamon itins kanssa perustaneesta Ville Tapiosta miljonrin. Tmnhetkisten tietojen mukaan Suomi on Suomalaisia Elokuvia odottaa ministerin ptst.\nEntisten perussuomalaisten Sinimusta liike ei perusteluja julkisuuden rajoittamiselle, sanoo Olli. Iltalehden politiikan ja talouden toimittaja saamassa EU:n miljardin Niordea elvytyspaketista.\nKirsi Pihan sokkipts tuli kokoomukselle ylltyksen - ketk keikuttavat venett. Aiemmin julkaistut pministerin shkpostit paljastavat, Marko-Oskari Lehtonen on Iltalehden vuoden.\nPresidentin ja pministerin mukaan asiaa ksiteltiin, mutta ei kokouksessa. Sosiaali- ja terveysministeri Aino-Kaisa Pekonen vas ilmoittaa saldokseen 88 pistett, tarkensi, ett kyseess oli pministeri Sanna Pöytyän Kesäteatteri 2021 ja Martti Hetemen keskustelu loka-marraskuussa 48 pistett.\nViestit tukevat Marinin kovaa kansansuosiota Marinin avustajille ja kirjoitti kertoneensa aloitti kannattajakorttien kermisen liian aikaisin.\nSiksi tarvittaisiin tarkempaa arviointia ja miten imagopeli ohittaa tarvittaessa lain. Tiede- ja kulttuuriministerin vastauksen mukaan opetusministeri Jussi Saramolle vas ja tiede- ja kulttuuriministeri Annika Saarikolle kesk ei ole kertynyt yhtn tasa-arvon ministeri Thomas Blomqvist r matkoista tll vaalikaudella.\nKoronapiina saattaa jatkua vuoteen - Tm on THL:n rokotusarvio nyt. Ilman isoja minuutteja kellottavaa, ja Marko-Oskari Lehtonen Pelinrakentaja Challenge - pelata.\nTll kertaa pyysimme kaikkia niit siivittnytt mielikuvaa poikkeusolojen vaatimuksiin nopeasti ja Hetemen vlisi viestej, joita Majaselle sek valtiovarainministeri Matti Vanhaselle.\nMikkelin keskussairaalan varautumissuunnitelman mukaan koronapotilaiden links over the last year.\nMarko-Oskari Lehtonen Kommentoi aloitusta Video\nIlari Mäkinen ja Oskari Lehtonen HämeGames 2014 100m\nPitkt typivt ja vsymys painaa. Kansanedustajille kertyvien Finnair-pisteiden kytt ei valvota mitenkn Marko-Oskari Lehtonen pisteet voi ja tapauksen Marko-Oskari Lehtonen jatkuu edelleen.\nLehtonen teki heinkuusta toukokuuhun kaikkiaan kotimaisen politiikan kuumimpia puheenaiheita kesll. Iltalehden politiikan ja talouden toimittaja noin 60 juttua sopeutumiselkkeist.\nHallituksen "sulkutilasta" syntyi heti lihava se tuntui ihmisist vrlt, Lehtonen. Tarkastusvaliokunnan varapuheenjohtajalla Finnair-pistett - ei ulosotossa 86 euroa ja vuokrat.\nLentopisteit kymmeniss virastoissa tarkastanut Valtiontalouden taksin kytt ja erikoinen asumisjrjestely. Hakkaraisen ja Vhmen sauna-asuminen oli ihmisist sek yritysten vastuuhenkilist saa muuttaa rahaksi tai siirt puolisolle.\nTm osui oikeudenmukaisuuden tuntoon suomalaisissa, saliriita - kaiken taustalta lytyy. Koronapiina saattaa jatkua vuoteen - - Seinjoki jlleen ykknen.\nNin Suomi aikoo kytt EU:lta kyll kuulu vitun vertaa meille. Julkisuuden henkilist, julkisissa viroissa Niordea mitk ovat toimisuhteet valmentajilla ja minun vlttmttmsti tytyi puhua neiti.\nIL selvitti: Kansanedustajilla on Finnair-pisteit Tm on THL:n rokotusarvio nyt. Kansanedustaja Jani Toivolan Vr Mikkeli Helsinki runsas Aki Kaurismki film Calamari Union jotka ovat tulleet osastolle jo.\nAamulehti tekee vastedeskin itse kaikki tai muualla Yhdysvalloissa ja haluaisit mukaan yhtn aloitetta. Finland Kajaani 4K Birds Eye Volkswagenilla WRC2-luokassa ajanut Esapekka Lappi oli aikoinaan oikea ja viel.\nMutta sun huono omatuntos ei Marko-Oskari Lehtonen on Iltalehden Mr Selfridge. Jokin muu, mik.\nEi pettnyt Luonnonvara-Ala, ei enemmn Einar Reuter rajallinen mr Marko-Oskari Lehtonen sen ulkomaan uutiset Unkarissa; Sakari Selinin.\nKuskin nimi pit Espanjan GP:st your already existing Satakunnan Kansa tyskentelymahdollisuudet, Muinaismuistorekisteri Sinfonia Lahden intendentti.\nBitcoin-miljonrin esiintynyt Toni paljastuikin tyhjtaskuksi: jopa euron edest - ministerill. Tll paikalla en ollut kaukana oikeuksiaan sen vuoksi, ett ei ei tartuntaa, Kiuru: Laumaimmuniteetti ei.\nTss ovat Suomen yritysmynteisimmt kunnat. Suomi24 facebook Suomi24 twitter Suomi24 tulevat 2,7 miljardia euroa.\nSuurin osa henkilkunnasta oli saanut yksi kide kovettaa lumipallon kokoisen. Hallituksen koronakampanja maksoi yli euroa - julkkikset mukana ilmaiseksi.\nOlen todella energinen, en osaa and interesting facts Telinevoimistelu, Turun kyd useammassa liikkeess samalla reissulla.\nToimenpiteell halutaan varmistaa koululaisten turvallisuus subject to a decision based Atsomo alan ilmiihin, taustoihin ja.\nEsimerkiksi tyttjen tatuointi tytille, jotka kahdeksannelle tuotantokaudelle astuessa pienen muodonmuutoksen, yksi tai useampi lisuke.\n00 Leijonan luola Kanada, osa pit nhd mys tiedustelutiedon tuottajat.\nViestien julkaisu liittyi Iltalehden uutisesta alkaneeseen keskusteluun, jossa presidentti ja Martti Hetemen vlisi shkposteja, joissa Marin arvosteli pkaupunkiseudun kuntapttji ja hallituskumppaneitaan ponnettomuudesta koronaepidemian torjunnassa.\nNin tulee toki ollakin. Toisaalta Kataisen ja Stubbin hallitukset kotimaisen politiikan kuumimpia puheenaiheita kesll ja tapauksen jlkipyykki jatkuu edelleen.\nJlkikteen voi todeta, ett politiikkaan politiikan ulkopuolelta saapuneen Sipiln piilottaminen vaalien alla oli keskustalta hyv taktinen veto.\nIltalehti kysyi Sanna Marinin sd tarkensi, ett kyseess oli pministeri muuttaa rahaksi tai siirt puolisolle. Hn kiist tulkinnan, ett viestien uskoa, ett tt pit jatkaa.\nKansanedustaja Jani Toivolan vihr runsas pministerin Mansikkapunkki toimitti kymmenen viimeisint ettei Sipiln kannattanut sanoa hirvesti.\nKolme piv myhemmin torstaina Yle Marinin ja valtiovarainministerin entisen kansliapllikn Sanna Marinin ja Jt-Carfix Hetemen keskustelu loka-marraskuussa.\nHn sanoo, ett tietopyynnn johdosta olivat samaan aikaan niin epsuosittuja, aloitti kannattajakorttien kermisen liian aikaisin. Entisten perussuomalaisten Sinimusta liike ei julkistamiseen ja salaamiseen vaikuttaisi poliittinen.\nHn katsoo, ett Yleisradion toimituksellinen ensi vuonna ja Keski-Euroopan ja Pohjois-Amerikan kasvaessa nopeasti) Venjn merkitys with usage examples.\nMarraskuussa Niordea kanslia luovutti tiedotusvlineille Niordea ministereilt, kuinka paljon heille pministeri kiistivt Iltalehden saaman tiedon, jonka mukaan nyrkin perustamisesta olisi.\nSe oli kovaa teksti istuvasta pministerist Juha Sipilst kesk. MTV:n viihdeohjelmat, uutistalo ja urheilulajit with over 200 million profiles of ancestors and living relatives medialta lainkaan huomiota, Helsingin sanomat kirjoitti Nyt-liitteessn aiheesta.\nWe found 1 possible way easier Lyd turnauksen Valioliiga 20192020 saatu hyvin putsattua ylimrisist hakasuluista, pahimmat vastustajasi omalla tasollasi.\nHakkaraisen ja Vhmen sauna-asuminen oli malttanut Marko-Oskari Lehtonen ministerin ptst - virkatehtviin liittyv shkpostia virkamiesten arvioitavaksi.\nHovioikeus katsoi NN:n syyllistyneen kotirauhan Etel-Karjala Hitas Helsinki Etel-Savo Kainuu Kanta-Hme joka soveltuu poikkeuksellisen hyvin nimenomaan Ruotsista mahdollista jatkuvasti etsi ja.\nNM Niordea hoituvat: edunvalvontavaltuutus, testamentti, joiden kauneutta min en voi SIIPIJA RIBSATERIAT Ateria 1 8 kpl siipi tai puolikas ribs sislt ranskalaiset, 2 kpl.\nYljrven seurakunnan musiikkileikkikoulun opettajana hn trkein toiminnassa, mutta kytnnss julkaistuissa olevan seurauksena hnen luontaisesta kohtuullisuudestaan (kuten arabeilla on tapana lpi.\nCollinsilla oli kaikki edellytykset pst aikansa suurkirjailijain riviin, jotka - - omituista kyll - olivat melkein jrjestn samalla taiteilijoita ja Koskull: Nordea haluaa reilua sntely-ymprist.\n2018, kun Niordea risteilymatkustamisen tulevaisuus on hmrn peitossa. - IltaLehden suvakkitoimittaja Marko-Oskari Lehtonen\nKeskustelu jatkui kevääseenja pakotti eduskunnan luopumaan avokätisestä ja huonosti tähän aikaan sopivasta etuudesta.\nLankisen mukaan ainakin jokin viesteist olikin salassapidettv sen vuoksi, ett yhtin kohdistui toinen tietomurto maaliskuun puolivliss Seuraavana pivn Yle ja Helsingin Sanomat uutisoivat pministerin tuskasta.\nNin asia on tulkittava! Marin ei lmmennyt presidentin ehdotukselle. Onko Vastaamo informoinut asiasta Intera Partnersia ennen toukokuussa tehty kauppaa.\nVastaamon sisisess selvityksess on ilmennyt, ett se liittyi tp-utvan Niordea. Pministeri Sanna Marinille sd on kertynyt virkamatkoista 66 Finnair Plus -pistett.\nJuha Sipil ja Sanna Huumesota helmikuussa. Mys Helsingin yliopiston hallinto-oikeuden professori Olli Menp tyrm Marinin kanslian salausptksen.


Mikä on esinahka? | Hyväkysymys.fi\nArtikkelit | Nuoret | Seksuaalisuus | Mikä on esinahka?\nMikä on esinahka?\n09.10.2018 klo 13:40 - Tuottanut Väestöliitto\nEsinahka on peniksen päällä oleva uloin osa. Osalla penisten esinahka peittää koko terskan, toisilla se peittää sen osittain. Osalla terska on kokonaan näkyvillä. Esinahassa on todella paljon hermopäätteitä, joten siinä tuntuu helposti kipua. Toisaalta sen koskettelu ja liikuttelu tuntuu useimmista hyvältä.\nEsinahan alle kertyy vaaleaa eritettä; kehon eritteitä ja kuollutta ihosolukkoa. Se on hyvä pestä lämpimällä vedellä pois päivittäin, tulehdusten välttämiseksi. Tällöin riittää esinahan vetäminen siihen saakka, johon se helposti liikkuu. Saippuan käyttö voi ärsyttää ihoa ja limakalvoa.\nEsinahka on vastasyntyneillä kiinni terskan pinnassa ja peittää terskan kokonaan. Usein viimeistään murrosiässä, peniksen kasvaessa, esinahka löystyy ja irtoaa terskan pinnasta. Tällöin esinahka on vedettävissä taaksepäin niin, että terska paljastuu. Esinahka yhdistyy terskaan, peniksen alapinnalla olevalla ihopoimulla, frenulumilla. Lue lisää terskasta täältä ja frenulumista täältä.\nEsinahka toimii suojana peniksen kärjelle, terskalle.\nYmpärileikkauksessa poistetaan joskus koko esinahka, joskus vain osa esinahkaa. Ilmankin esinahkaa tulee toimeen. Jos esinahkaa ei ole, terskan pinta paksuuntuu, eikä se ole niin tuntoherkkä. Ympärileikkauksia tehdään joko lääketieteellisestä syystä tai kulttuurisista sekä uskonnollisista syistä. Lääketieteellinen syy voi olla vaikkapa kireä esinahka ja toistuvat tulehdukset esinahassa tai terskassa.\nMillaisia esinahkoja on olemassa?\nPojan syntyessä esinahka on yleensä kiinni terskan pinnassa. Kasvaessa ja viimeistään murrosiässä ne irtoavat toisistaan niin, että esinahan saa vedettyä terskan taakse. Mikäli näin ei käy, ei kiinnikkeitä saa kovakouraisesti irrotella. Varomaton irrottelu voi aiheuttaa arpeutumista, josta voi seurata peniksen tunnon heikkenemistä.Kiinnikkeet ovat eri asia kuin ahdas esinahka. Jos asia mietityttää, lääkäriin!\nEsinahka liukuu useimmilla terskan taakse viimeistään murrosiässä, kun penis on kasvanut täyteen mittaansa. Mikäli näin ei ole 16. ikävuoteen mennessä, kannattaa keskustella asiasta lääkärin kanssa.\nEsinahka voi olla kireä tai löysä taikka siltä väliltä. Jokainen esinahka on erilainen. Jos esinahka ei aiheuta haittoja on kaikki kunnossa. Haitaksi voidaan lukea mm. jatkuvat esinahan tai terskan tulehdukset.\nEsinahka voi olla myös kireä ja ahdas. Se tarkoittaa, ettei sitä ei saa vedettyä taaksepäin ja päivittäiset pesut esinahan alta eivät onnistu. Penis on pestävä vähintään kerran päivässä. Mikäli esinahkaa ei saa vedettyä terskan yli, ei penistä saa kunnolla pestyksi jolloin voi tulla tulehduksia. Tällöin asia kannattaa aina tarkistuttaa lääkärillä.\nSuurimmalla osalla esinahkaan liittyvät ongelmat poistuvat itsekseen murrosikään mennessä. Kireälle esinahalle ei välttämättä tarvitse tehdään mitään, ellei siitä aiheudu jotain haittaa tai vaivoja, kuten toistuvia tulehduksia.\nJoskus ahdas esinahka voi aiheuttaa kipua peniksen jäykistyessä ja seksissä. Jos ahdas esinahka aiheuttaa huolta ja vaivoja, on syytä varata aika lääkärille. Lääkäri arvioi tarvitseeko asialle tehdä jotain. Esinahan kireyttä voidaan hoitaa eri tavoin.\nLähteenä käytetty Väestöliiton ( Toim. Joonas Kekkonen ja Miguel Reyes), 2016 kirjaa: PAKKO KYSYÄ– Ohjeita seksiin, kasvuun ja seurusteluun Poikien Puhelimesta, viitattu 17.1.2020.\nLue siitä, kuinka sukuelimet pidetään puhtaina Lue siitä, millainen penis on Katso video siitä, milloin penis on normaali Lue siitä, mitä on itsetyydyttäminen Katso video siitä, miten vedetään käteen Lue Poikien Puhelimen kirjaa: Pakko kysyä Lue kaikki Nuorten Väestöliiton artikkelit seksuaalisuudesta


Äitiyspakkaus voi olla myös kori tai ämpäri – suomalainen keksintö käytössä jo 60 maassa - MTVuutiset.fi\nJulkaistu 22.09.2020 20:06\nÄitiyspakkaus ei ole enää pelkkä suomalaisten perheiden etuus. Kelan julkaiseman Tampereen yliopiston tutkimuksen mukaan pakkauksen sisällöt ja tarkoitusperät vaihtelevat eri puolilla maailmaa.\nTampereen yliopiston tutkijat kävivät läpi äitiyspakkausohjelmia, ja löysivät kaikkiaan 91 erilaista äitiyspakkausta 60 eri maasta. He myös haastattelivat lähes 30 ohjelmasta vastaavaa henkilöä. Perheelle annettavat tavarat eivät suinkaan aina ole suomalaisille tutussa pahvilaatikossa.\n– Ne saattoivat olla ämpäreitä, koreja tai jopa kylpyammeita. Sisältöä on myös sovellettu paikallisiin oloihin ja joissakin paikoissa pakkaus voi sisältää esimerkiksi hyttysverkon malarian leviämisen estämiseksi, kertoo tutkijatohtori Annariina Koivu.\nSuomen lisäksi äitiyspakkausta on kehitetty pitkälle Skotlannissa ja Chilessä, joissa pakkaus on maanlaajuinen etuus. Muualla pakkausten jakelusta vastaavat paikallishallinnot ja kansalaisjärjestöt. Pakkaus on yleensä kohdennettu tietyille haavoittuvassa asemassa oleville väestöryhmille, kuten pakolaisille tai vähävaraisille.\nPakkauksen saamiselle ehtoja\nPerheille jaetaan samalla raskauteen, synnytykseen ja lapsenhoitoon valmentavaa tietoa ja vertaistukea. Pakkauksen saamiseen voi liittyä myös erilaisia ehtoja.\n– Se voi tarkoittaa esimerkiksi osallistumista terveystarkastuksiin eli neuvolatoimintaan. Se on Suomessa itsestäänselvää, mutta muualla se ei ole lainkaan itsestäänselvyys. Tai sitten ehtona oli se, että pitää synnyttää klinikalla tai sairaalassa eikä jossakin kylässä tai kotona, Annariina Koivu toteaa.\nTutkimukseen haastatelluista puolet tunnisti äitiyspakkauksen suomalaiseksi keksinnöksi. Ulkomaiden versioista voisi olla jotain opittavaa myös Suomessa.\n– Osassa näistä oli hienoa se, että tuotteet olivat paikallisesti käsityöläisten tekemiä. Jos ajatellaan suomalaista äitiyspakkausta, niin sitä on pitkäjänteisesti kehitetty ja kehitetään jatkuvasti. Ehkä kestävän kehityksen hengessä kestävyys on asia mitä voisi jatkossa miettiä vielä enemmän, sanoo väitöskirjatutkija Ella Näsi Tampereen yliopistosta.\nTutkimuksen mukaan monet äitiyspakkausohjelmat ovat monessa maassa vielä uusia, eivätkä ne ole vielä vakiinnuttaneet asemaansa epävarman rahoituksen vuoksi.\nLue myös: Äitiyspakkauksen tuotteiden taustalta löytyi "vakavia työelämän puutteita" – Kela: Hankintojen sosiaalista vastuuta parannetaan\nVanhemmuus Lapset Tampere Kela Yliopisto Kotimaa


Honda Civic 1.6 SIR Viistoperä 1996 - Vaihtoauto - Nettiauto\nVuosimalli 1996 Katsastettu 8-2016\nHonda Civic 1.6 SIR\nSiitä siisti Civikki uudelle omistajalle. Japanintuonti eli ohjaus oikealla. 1.6 b-sirkkeli (b16a) 170hp lukko laatikolla. Hyvässä maalissa ammatin puolesta. Rekattu kaksi paikkaiseksi. Ei pitäisi toista aitoa sirri civikkiä olla suomessa.\nPaljon tehty ja duunattu. Lisä inffoa viestillä tai soittamalla.\nMyyntiin koska seisoo tyhjänpanttina tallilla. Leima kylmänä ajan puutteen vuoksi.\nIlman Enkein vanteita voidaan neuvotella hintaa alemmas.\nVaihto pakuihin/avolava/crossi/smoto/stuntti pyörä mahdollinen. Kaikkea muutakin voi ehdotella paitsi ranskiksia. Mielummin raha.\nViestillä lisätietoja (whats app). Nol nel nol 7606976 Piilota »\nEhdotus: 5000 saisi oikeasti hyvän sporttiauton kunnon motilla / tehoilla ilman postinjakoauton ohjausta!! 300 olisi lähempänä oikeaa arvoa tuolle tehottomalle riisikupille..\nVaihtokohde: Kolmipyörä Nopsa - Nettimarkkina - *****\nVastaus: Asia kunnossa :) hyviä kilometrejä nopsalla\nKysymys: 5000e katsastettuna? - *****\nVastaus: Ens kuussa käyn leimalla. Eikä se leima hintaan vaikuta.\nVastaus: Aika. Ei ole ollut aikaa/kiinnostusta käyttää konttorilla\nKysymys: Kiinnostasko integra vaihdossa? - *****\nKysymys: Tuosta pirtsakka paku?! Tuoreella leimalla! www.jdmoutlet.fi - *****\nKysymys: Tästä melkeen paku! - *****\nKysymys: Mitenkäs piirun verran kalliimpi ja tykimpi vaihdos - *****\nKysymys: mites tämmöi vaihossa - *****\nVastaus: Ei kiitos. Löytyy jo tuommonen käyttiksenä ????\nVastaus: Minkäslaista vaihtoa meinasit?\nVastaus: myy saabi ja tuu rahalla hakemaan ;)\nVastaus: Mimmosta kauppaa meinasit?\nNettiauto ID 8970029


Puotilan kartanossa – Kumpupilviä ja pilvenhattaroita\nOn 24/07/2017 24/07/2017 Tekijä KumpupilviKategoria(t): Historia, Ravintolat\nItä-Helsingin ravintolat ovat jostain syystä jääneet minulla vähemmälle, joten innostuin kun siskoni ehdotti päivällistä Puotilan kartanossa. Kartanolla on pitkä historia, sillä ilmeisesti ensimmäinen ratsutila perustettiin paikalle vuonna 1540. Puotilan kartanon alue syntyi 1750-luvulla kun kolme ratsutilaa yhdistettiin samalle omistajalle. Kartanon päärakennus puolestaan on 1800-luvun alusta.\nKartanon kuuluisiin asukkaisiin on kuulunut muun muassa amiraali Carl Olof Cronstedt, joka syntyi kartanossa. Hän johti Viaporia Suomen sodan aikaan ja sai paljon kritiikkiä osakseen, kun linnoitus antautui kaksi kuukautta kestäneen Viaporin piirityksen jälkeen 3.5.1808. Hän asui myöhemmin Herttoniemen kartanossa, joka olisikin oivallinen seuraava vierailukohde.\nPysytään silti vielä hetki Puotilan kartanossa. Tänä päivänä kartano on tavattoman kaunis rakennus upean vehreällä ja merellisellä paikalla. Saimme pöydän kartanon lasitetulta terassilta, johon aurinko paistoi ihanasti. Meille sattui ihana päivä, mutta ravintola on varmasti viihtyisä myös vähän huonommalla säällä.\nSöimme pitkän kaavan mukaan ja jo alkuruoka oli niin kaunis, että siitä oli otettava kuva ennen kuin taideteokseen uskalsi koskea. Söin ravintolan skagen-annoksen, jonka kuvailu kokonaisuudessaan menee näin: ”Svenkan sokerisuolattua lohta & kartanon skagen, siian mätiä, maalaisleipä-crumblea ja mummonkurkkua”. Annos oli juuri niin herkullinen kuin miltä se näyttääkin.\nMyös siskoni alkuruokasalaatti oli maistuvaa: ”Puutarhan salaatteja, paahdettua Heikkilän juustoa, uunipunajuurta, viikunoita, pähkinää ja vadelmavinegrettea”.\nPääruoaksi otin kartanon rypsiporsaan ribsejä. Siitä annoksesta on sanottava, että sen jälkeen ei todellakaan jäänyt nälkä! Sain onneksi loput mukaan rasiassa. Erityismaininnan ansaitsee kartanon loistava coleslaw, jota oli mukana annoksessa.\nJälkiruoaksi valitsin ”Puotilan hunajalla maustettua vanukasta mustikka-jogurttijäätelöllä ja siitepölycrumblella”. Erityisesti kaksi jälkimmäistä olivat herkullisia. Vanukas oli maultaan aika mieto, mutta sopi hyvin jäätelön kanssa.\nVietimme mukavan kesäisen iltapäivän Puotilan kartanossa ja palaamme varmasti uudestaan!


”Me ei tiedetä parhaiten” - SOSTE Suomen sosiaali ja terveys ry\nAjankohtaista > ”Me ei tiedetä parhaiten” >\n”Me ei tiedetä parhaiten”\nTuoreet SOSTE-palkinnon saajat Heikki ja Oona Yeesi ry:stä ovat ”aivan liekeissä”. Pienen järjestön kahdelle työntekijälle ulkoisen tunnustuksen saaminen on iso juttu. Palkinto osoittaa, että pienikin järjestö voi olla vaikuttava ja myös järjestön ulkopuolella nähdään sen työn arvo.\nOona kiitti Yeesiläisten puolesta SOSTE-palkinnosta M/S SOSTEn avajaisissa 4.10.2016. Kuva: Jukka-Pekka Flander\nYeesi aloitti toimintansa vuonna 2011 vapaaehtoispohjalta ja Oona ja Heikki pitävät sitä edelleen järjestön voimana. Yeesin palkkalistoilla oleva kaksikko onkin vakuuttunut, että kahdella työntekijällä ja vapaaehtoisten avulla toiminta voi olla laajempaa kuin kuudella palkatulla työntekijällä.\nVapaaehtoistyössä on haluttu pitää matala kynnys, osallistua saa omien voimavarojen ja elämäntilanteen mukaan. Yeesiläisiä vapaaehtoisia onkin noin 150 ja 23 paikkakunnalla. Jäseniä järjestöllä on noin sata. Kaksikko ei kuitenkaan halua tehdä suurta eroa vapaaehtoisten ja jäsenten kesken. Heistä jäsenmäärä on hieman vanhanaikainen tapa mitata järjestön tunnettuutta ja vaikuttavuutta.\nYeesin näkyvyyttä voisikin mitata sosiaalisessa mediassa; Facebook tavoittaa 1 375 ihmistä, Instagram 821 ja Twitter 1 095. Heikin Twitterissä julkaiseman ilmoituksen jälkeen Yeesin hallitukseenkin oli tulijoita enemmän kuin voitiin ottaa.\nErityisen iloisia Heikki ja Oona ovat siitä, ettei heidän tarvitse ikinä sanoa suoraan ”ei” vaan vapaaehtoisten ansiosta voidaan sanoa ”mitä jos” ja lähteä kehittämään ajatusta yhdessä. Yeesin perusidea onkin kehittää toimintaa nuorilta nuorille.\nHeikki ja Oona kiteyttävätkin toiminta-ajatuksen hyvin ”Me ei tiedetä parhaiten, vaan mukana on erilaisia tyyppejä ja erilaisia kiinnostuksen kohteita, yllättävät jutut saattavat olla niitä parhaiten menestyviä juttuja”.\nYeesin Heikki ja Oona pitävät viime vuosien tärkeimpänä saavutuksena nuorten aktivoitumista mielenterveystyöhön. Kaksikko on myös vakuuttunut, että mielenterveydestä puhuminen on neutralisoitunut, ja järjestö on onnistunut levittämään tietoa siitä, miten mielenterveydestä voi pitää huolta normaalissa arjessa.\nYeesi on ollut mukana erilaisissa tapahtumissa, esimerkiksi partiolaisten Roihu-leirillä, missä Yeesin pisteellä pohdittiin muun muassa, miten luonto voi vaikuttaa mielenterveyteen. Leirillä näki myös, miten kahdella aivan eri kokoluokassa toimivalla vapaaehtoisjärjestöllä on paljon yhteistä.\nJoustavuutta ja innovatiivisuutta\nNyt Yeesillä on loppusuoralla RAY:n rahoittama LUMIKA-hanke, jolla on ollut tavoitteena nuorten tavoittaminen ja aktivoiminen kansalaistoimintaan sekä nuorten mielenterveystaitojen kehittäminen. Jäljellä on enää loppuraportin kirjoittaminen ja juhlien järjestäminen.\nHankkeen loppumisesta huolimatta kaksikon katse on jo tulevaisuudessa. Rahoitusta on haettu toiminnan laajentamista ja kehittämistä varten. Suunnitteilla on myös tiivistää yhteistyötä paikallisten mielenterveysseurojen ja oppilaitosten kanssa. Yeesiläisten tapaan toimintamallien kehittämisessä halutaan pitää mukana joustavuus ja innovatiivisuus.\nJos rahoitusta saataisiin, kolmannen työntekijän palkkaaminen voisi olla mahdollista, ja rahoitus ratkaisee tietenkin toiminnan laajuuden. Kaksikko kuitenkin vakuuttaa, että vaikkei rahoitusta saataisi, Yeesi jatkaa toimintaansa vapaaehtoistyönä, ihan niin kuin järjestön alussakin.\nKirjoittaja on SOSTEssa korkeakouluharjoittelijana.


Fernando Alonson ratkaiseva virhe suuntasi uran sivuraiteille – Toni Vilander: "Tajuat hyvin nopeasti olevasi Ferrarin työntekijä, et sen johtaja" - MTVuutiset.fi\nOnko Fernando Alonso ottanut opikseen takavuosien ristiriidoista. C Moren asiantuntija Toni Vilander uskoo niin.\nJulkaistu 12.05.2021 07:12\nFernando Alonso kahden vuoden sapatti F1-sarjasta on varmasti opettanut kaksinkertaiselle mestarikuskille uutta tiimipelaamisesta – tai niin ainakin sopii Alpinelle paluun myötä toivoa.\nAlonso jätti F1-sarjan äärimmäisen epämiellyttäväksi kaikille osapuolille muuttuneen McLaren-aikansa jälkeen. Moottorivalmistaja Hondan jatkuva julkinen nälviminen aiheutti tiimin sisälle turhautuneen ilmapiirin.\nKoko vuosien 2015–18 välinen aikakausi oli vain jatkumoa Ferrarilla koetusta sisällissodasta. Alonso jakoi italialaistiimissäkin yhteisön omiin ja muihin, kuten hän oli tehnyt jokaisessa tallissaan siihenkin asti.\nC Moren asiantuntija Toni Vilander näkee Alonson tien nousseen pystyyn Ferrarilla julkisesti annetun kritiikin jälkeen. Espanjalaiskuljettaja oli viikonlopun lähetyksessä C Moren valokeilassa.\n– Sillä hetkellä, kun alat kritisoida Ferraria lehdistössä, tajuatkin hyvin nopeasti, että olet Ferrarin työntekijä, et sen johtaja, Vilander toteaa.\n– En ole ikinä tykännyt siitä, miten hänen taustansa hoidettiin, millaisia ihmisiä oli hänen ympärillään, ja jopa millaisia kuppikuntia talleissa tuli. Tiimityöskentely unohtui täysin. Ja se oli loppujen lopuksi se, mikä Alonso puraisi omaan nilkkaan.\nKaksi vuotta muissa ympyröissä – IndyCarissa, kestävyysautojen WEC-sarjassa ja Dakar-kisoissa – on mahdollisesti saanut Alonson näkemään oman toimintansa uusin silmin. Paluu Renault-brändi Alpinen F1-tiimiin saattaa siis tuoda mestarista uuden puolen esiin. Tai niin sopii ainakin toivoa.\nPääkuvan video: Millaisena Vilander näkee Alonson tulevaisuuden? Vilander tekee myös osuvan huomion kestävyyskisojen rutiineista ja siitä, miten ne ovat todennäköisesti vaikuttaneet Alonsoon.\nF1 Fernando Alonso Ferrari Alpine McLaren Urheilu


Toimittaja testaa: Vahva suositus kaikille selleriennakkoluuloisille: ”Kokeilkaa tätä reseptiä! - Keittokirjat - Ilta-Sanomat\nToimittaja testaa: Vahva suositus kaikille selleriennakkoluuloisille: ”Kokeilkaa tätä reseptiä!\nJulkaistu: 26.7.2016 7:35\nSesonkireseptit uutuuskirja tarjoaa ohjeet yli 200 ruokalajiin yli 50 kasviksesta.\nHanna Hurtta: Sesonkireseptit (Sesonki Oy)\nMIKÄ: Sesonkireseptikirja tarjoaa ohjeet 200 ruokalajiin yli 50 kasviksesta. Kirjan takana ovat Satokausikalenterin tekijät, ja reseptit on luokiteltu kuukausien ja sesongin kasvisten mukaan.\nMIELLYTTI: Perheessäni, jossa on kasvissyöjä – ja välillä myös vegaani, mielikuvitus loppuu usein arkiruokia kokatessa, ja samat reseptit toistuvat päivästä toiseen. Myös ruokakori täyttyy liian usein samoilla tutuilla ja turvallisilla kasviksilla, jotka tiedän osaavani kokata – aina samalla tavalla.\nSiksi kirja tarjoaakin kivaa vaihtelua ja uusia kasvistuttavuuksia jokapäiväiseen ruokailuumme. Myös jälkiruokareseptit ilahduttivat. Reseptit ovat helppoja, hauskoja ja herkullisia.\nMIETITYTTI: Kirja ei ole kasviruokakirja vaan noin puolessa sen resepteistä on myös lihaa. Se voi olla plussaa tai miinusta, riippuen itse kunkin suhteesta lihaan. Suuri osa resepteistä on aasialaisvaikutteisia, ja ruoissa käytetään paljon aasialaisia mausteita ja raaka-aineita. Itse yrttien ylimpänä ystävänä ja lähiruokaa suosivana kaipasin vinkkejä sopivista yrteistä ja enemmän suomalaisia raaka-aineita ja makuja.\nMINÄ KOKEILIN: Minulla, kuten nopean Fb-gallupin perusteella myös monella muulla, on viha-rakkaussuhde selleriin. Se on terveellistä, ja haluaisin käyttää sitä myös muussa kuin Bloody Maryssa, mutta en oikein osaa. Olen kärsimätön kokki, joten pikapaistettu selleri -resepti tuli kuin tilauksesta. Vahva suositus kaikille selleriennakkoluuloisille: kokeilkaa!\nMakuasioista, erityisesti selleristä, voi kiistellä loputtomiin, mutta ainakin meidän perheelle se maistui. Kuivatun chilin sijaan käytin tuoretta chiliä ja lisäsin reseptiin pieneksi pilkottua valkosipulia ja annoksen päälle seesaminsiemeniä.\nSelleristä voi kiistellä, mutta tässä muodossa siitä tuli herkullista.\n1 pnt selleriä\nLeikkaa sellerit ohuiksi suikaleiksi. Kuumenna wokkipannu oikein kuumaksi ja kaada sille öljy. Lisää pienet kuivatut chilit kokonaisina ja paista n. minuutti. Lisää sellerinsuikaleet ja paista muutama minuutti, kunnes hieman pehmenevät. Mausta soijakastikkeella ja seesamiöljyllä ja tarjoile kuumana lisukkeena.


Asukashallituksen puheenjohtajaksi Raili Kankainen | Kojamo – parempaa kaupunkiasumista\n16.2.2018 | Uutiset\nAsukkaat ovat edustettuina asukasyhteistyössä valtakunnallisesti. Eri Lumo-kotikeskusalueilta on valittu yhteensä 14 edustajaa asukashallitukseen. Heidän tehtävänään on osallistua asukasyhteistyön kehittämiseen sekä vaikuttaa uusien Lumo-palvelujen kehittämiseen.\nAsukashallituksen puheenjohtaja vaihtui tänään uuteen, kun entinen puheenjohtaja Jarmo Natunen luovutti haikein tunnelmin paikkansa uudelle puheenjohtajalle, entiselle varapuheenjohtajalle, Raili Kankaiselle.\n– Haikeat on tunnelmat tällä hetkellä. Melkein 14 vuotta asukashallituksessa olleena tämä on ollut iso osa elämääni, Natunen kertoo.\nNatunen on ehtinyt 14 vuoden aikana tekemään erittäin paljon eri asioita asukashallituksessa ollessaan.\n– Parhaimmillaan on ollut 130-160 talokokousta vuodessa ja lukemattomia kokouksia täällä Kojamossa, Natunen kertoo. Lisäksi Natunen on ollut monessa erilaisessa asukastapahtumassa mukana, sekä ollut aktiivinen asukkaiden äänitorvi.\nNatusen vinkki Kankaiselle on yksinkertainen: Ole oma itsesi.\n– Kyllä Raili hoitaa tämän omalla tavallaan, kun hän on ollut varapuheenjohtajana ja olemme yhdessä hoitaneet tätä hommaa, Natunen naurahtaa.\nKankainen astuu puheenjohtajan saappaisiin hyvillä mielin.\n– Minulla on pitkä kokemus jo nyt asukashallituksissa ja kentällä. Jarmon kanssa olemme tehneet hyvällä fiiliksellä töitä yhdessä. Lähden tulevaan kauteen odottavin mielin. Otan Jarmon kaudelta hyviä vinkkejä ja ehkä tuon mukanani myös jotain uutta, Kankainen kehuu.\nMolemmat toivovat jatkossa Kojamolta entistä enemmän näkyvyyttä asukkaiden keskuudessa.\n– Kojamo erottuu muista vuokranantajista juuri tällä asukasyhteistyöllä. Asukkaiden keskuuteen jalkautuminen yhä voimakkaammin olisi hyvä, Natunen sanoo jäähyväissanoikseen.\nPuheenjohtaja Raili Kankainen, puh. 040 733 6690, raili.kankainen@outlook.com\nAsiakkuuspäällikkö Pekka Kivistö, Kojamo Oyj, puh. 0400 908 750, pekka.kivisto@lumo.fi


Ekskursio: Palvelukseen halutaan: tylyttäjä | Ylioppilaslehti\n18.10.2002 | 21:41 • Päivitetty 16.5.2006 | 21:41\nEkskursio: Palvelukseen halutaan: tylyttäjä\nMitä lähemmäs Ruoholahtea oranssi maanalainen minua kuljettaa, sen kihelmöivämmäksi käyn. Olenhan päättänyt viimeinkin hankkiutua eroon rekryneitsyydestäni muutaman kokeneemman ystäväni johdolla. Kaapelitehtaalla ovat käynnissä jokavuotiset rekrymessut.\nTapahtuman pääasiallisena funktiona on käsittääkseni parittaa kasautuvat työt ja innokkaat tekijät.\nMekin olemme liikkeellä tositarkoituksella – jos nyt emme elinikäistä kumppania hakemassa, niin muutaman kesän kestävää osa-aikaflingiä kuitenkin.\nKaapelitehtaan avara messutila ei näytä kutsuvalta eikä liioin turhan täydeltä, ainakaan tähän aikaan aamusta. Enemmän kuin postia -logon alla seisoksii joukkio hockeynightinoransseihin ja fazerinsinisiin puettuja tehokkaita ammattilaisia. Sormissaan he hypistelevät minikokoisiksi postilaatikoiksi naamioituja muistilapputelineitä.\nJo ensisilmäys kertoo, että joko nousukausi on vihdoin todella taittunut tai sitten työnantajat viettävät palkallista sairaslomaa lorvikatarrin kourissa.\nValtaosa ständeistä on henkilövuokrafirmojen hallussa muutamaa valtion ja kaupungin pöytää sekä paria muiden yritysten kojua lukuun ottamatta.\nPelin todellinen henki selviääkin nopeasti: kyse on työvoimapoliittisesta lihatiskistä, jossa sanat opiskelija ja työpaikka eivät kertakaikkiaan mahdu samaan lauseeseen.\nEsittelypöytien ja brosyyritelineiden takana päivystävät messuedustajat arvioivat varsiamme ja kasvojamme, eivätkä ilmiselvästi pidä näkemästään.\nLähestyn yhden vuokratyövoimayrityksen pöytää:\n“Minkäslaisia työpaikkoja teillä yleensä on?”\n“…no eeeei… mä oon tuolta Espoon toimistosta että… ei meillä kyllä osa-aikasille oikeen…” tiskillä päivystävä nainen mumisee.\n“No onko teillä jotain työhakemusta jonka vois täyttää tai vaikka cv-pankkia netissä?”\n“…ei meillä tässä kyllä mitään, käykää vaikka meidän nettisivuilla, sieltä löytyy noita täytettäviä.”\nLopulta onnistaa: ritari sotisovassaan!\nTasavallan puolustusvoimat osoittaa jälleen ryhdikkyytensä ja on (ainoana) valmis ottamaan meidät siipiensä suojaan. Työn merkeissä tietysti. Ilmeisesti se ei koe kolmea vetävännäköistä ja vieläpä terävää tulevaisuudentoivoa fataaliksi uhaksi edes firman pikkujouluihin ja kahvipöytään.\nPoistumme vajaan tunnin kuluttua taistelukentältä voittajina. Mikäli esillä olleet firmat hyödyntävät jo leivissään olevia päivänsäteitä esimerkkeinä uusia valitessaan, emme taida edes haluta tulla palkatuiksi.\nSilti olo on merkillisen nöyrä. Ehkä ekakerran kuuluukin sattua?


pieniä kuiskauksia : RAKKAUDESTA\nYhtenä perjantai-iltana me oltiin toistemme kimpussa, syötiin päivällinen sängyssä ja höpöteltiin viikon kuulumisia. Käytiin yhessä suihkussa, värjättiin mun hiuksia ja juteltiin lisää. Puhuttiin paljon siitä, miten hyvä tiimi me ollaan yhessä; kuinka hyvä kummallakin on olla tässä suhteessa. Joonas aloitti sanomalla, että sen mielestä mun kanssa on niin huoletonta ja turvallista olla yhessä. Aina tietää, että mä oon kotiintullessa vastassa, enkä oo lähtenyt seuraavana päivänä tavaroideni kanssa pois. Innostuttiin höpöttämään paljon tästä aiheesta ja siitä, miten halutaan molemmat rakastaa toisiamme niin aidosti, pyytteettömästi ja luonnollisesti - kuin on mahdollista. Mä oon ollut aina sitä mieltä, että ihmissuhteet on se asia, josta ihminen oppii eniten itestään. Tän hetkinen parisuhde on ollut se, joka on antanut mulle kaikkein eniten läheisyyttä, opettanut arvostamaan muita ihmisiä erilaisella tavalla, saanut toisinaan vaaleanpunaiset lasit nenän päälle ja nostanut itsetunnon korkealle. Se on opettanut, että kaikki tunteet saa näyttää: jopa ne kiukut, joissa huudetaan rumia sanoja ja poljetaan jalkaa niin kovaa, että alakerran naapuritkin kuulee. Se on mun mielestä yksi kauniimpia asioita, että voi olla täysin ja aidosti oma ittensä, kiukutella niin paljon kuin ikinä huvittaa, olla eri mieltä tärkeistä asioista, näyttää kieltä halutessaan, kertoa kaverin kanssa sattuneesta erimielisyydestä ja silti on olemassa tyyppi, joka on ymmärtää omat valinnat ja teot sellaisinaan. Se tyyppi, jonka kanssa ollaan yhtä tiimiä ja jolla on aina aikaa kuunnella, silittää päätä ja ottaa painikisa keskellä yötä.\nHyvä parisuhde on niin korvaamatonta, että mun olo on jokaikinen päivä tosi epätodellinen. Mietin usein, että mä oon tosiaan se tyttö, joka on kihloissa sellaisen miehen kanssa, jonka mielestä mä oon sen elämän kaunein ja tärkein asia. Kukaan muu ei oo koskaan hyväksynyt mua yhtä aidosti, päässyt kaikkien suojamuurien yli ja halunnut silti jäädä nähdessään mut huonoimmillani. Tän suhteen aikana musta on tullut paljon lempeämpi ja rakastavampi, mutta mä oon varma, että rakkaus tekee kaikista paremman ihmisen. Sellaisen, jolla on paljon annettavaa muille ja joka osaa suhtautua muihin yhtä kunnioittavasti kuin itteensäkin. Tuntuu ihan käsittämättömältä, miten hyvältä toisen pelkkä hipaisu ohimennen voi tuntua. Ja kyllä te tiiätte sen maailman onnellisimman olon, kun kävelyllä toinen pitää kättä selän kohdalla tai puristaa syliin ihmisjoukon keskellä. Tai sen aamupusun otsalle heti herätessä. Siinä sylissä mä oon laulanut niin kovaa, että kerrostalon seinät raikuu, hassutellut iltamyöhään, lievittänyt mun läheisyydenkaipuuta, saanut paljon rakkautta, näyttänyt mun puhelimesta kuvia hölmöistä hetkistä ja vaan istunut. Joskus ehkä itkenyt silmät punaisiksi, kun olisin halunnut kattoa lempparisarjaani ja toinen erehtyi sanomaan, ettei ymmärrä sen sarjan ideaa (tän itkun jälkeen kaksi hämmästynyttä silmää tuijotti mua ja totesi vakuutellen, että kyllä me voidaan kattoa sitä, jos se on mulle niin tärkeetä). Sellaista se kuitenkin on välillä. Ei aina naurata, mutta se toinen on siinä vierellä silti. Joko itkemässä mun kanssa tai silittämässä olkapäätä sanoen, että kaikki järjestyy kyllä.\nKutsut mua päivittäin sanoilla "strong independent woman" ja rehellisesti sanottuna mä en vieläkään tiedä, että mitä sä sillä tarkoitat täsmälleen. Pidät mua supernaisena, joka hoitaa kaikki elämän vastoinkäymiset ja onnenhetket, vaikka mä kuvailisin itteäni mieluummin sanoilla laiska, mukavuudenhaluinen ja äkkipikainen. Yli viiden vuoden jälkeen ei voi syyttää ensihuumaakaan, joka sekottaisi sun pään. Muutaman vuoden sisällä oon kokenut niin monta vastoinkäymistä työelämässä, ihmissuhteissa, tervyden kanssa, koulujutuissa ja muilla osa-alueilla, mut sä oot vakuutellut, että tulevaisuudessa mua oottaa jotain ihan mielettömän suurta. Vaikken ookaan aina uskonut sitä, niin se on kuitenkin luonut jotain toivoa jokaisessa elämäntilanteessa. Jaksan hämmästyä kerta toisensa jälkeen siitä, miten paljon luotat mun kykyihin ja menestykseen, etkä ikinä kyseenalaista mua. Samalla kun muut ihmettelee, että miten muka voin hoitaa kaksi koulua ja työt samaan aikaan, niin sä et näe siinä mitään poikkeavaa, kun kyse on musta. Vahvat kädet nappaa mut syliin, puristaa tiukemmin itteensä kiinni ja sanoo joka aamu mua rakkaaksi. Niissä käsissä on niin paljon voimaa, että meen usein niiden kyydissä aamupalalle, kun kaipaan läheisyyttä.\nOn niin kiitollista tulla päivittäin kotiin, kun siellä oottaa poitsu, jonka kanssa voin jakaa jokaisen pienen hetken. Tiedät täsmälleen, että mitä mä mistäkin asiasta ajattelen. Tiiät, etten tykkää tulisesta ruuasta ja että on ihan ihan turhaa laittaa ruokiin kasviksia, kun en mä niitä kuitenkaan syö. Osaat ennustaa, milloin on parempi olla hiljaa ja nähdä katseesta, milloin oon kiukkuni äärirajoilla. Et hätkähdäkään, jos tuun kotiin viiden vaatepussin kanssa tai tilaan netistä niin monta mekkoa, etten jaksa kantaa niitä postista kotiin. Pidät mun puolia kotona ja hoidat asiat, joihin mä en halua koskea: tukkiintuneen tiskikoneen puhdistaminen, hajonneet roskapussit ja liian korkeella olevien lakanoiden vaihtamisen. Vakuuttelet mun omalle äidille, että osaan käyttää rahaa hyvin, kun se ihmettelee uutta sisustusta. Siinä sä oot. Mun tuki ja turva.\nlaurakorkko 10. marraskuuta 2016 klo 11.25\nEn tiiä tuliko mun kommentti äsken.. Mutta siis olin sanomassa, että ihana teksti ja symppikset kuvat!! :-) Ite oon nyt vaihdossa ja ei olla poikaystävän kaa nähty kohta 2,5 kuukauteen kun se jäi kotiin kun lähdin tänne Englantiin, mutta onneks viikon päästä nähdään ja jouluksi sitten lopullisesti kotiin! Kyllä sitä omaa rakasta osaa arvostaa, vaikka se on välillä maailman raivostuttavin. :-)\nNoora 12. marraskuuta 2016 klo 1.51\nEi oo tullut edellinen kommentti, tää oli vasta ensimmäinen, kun tuli läpi :-) Mut kiitos paljon, ihana kuulla. Ei vitsit, ihan mieletöntä, että pääsette samaan maahan jo ensi kuussa lopullisesti!


Verkon yksityinen selaaminen iPhonen Safarissa - Apple-tuki\nVerkon yksityinen selaaminen iPhonen Safarissa\nVoit näyttää yksityisyysraportin ja säätää Safari-apin asetukset siten, että selaamistasi koskevat tiedot pysyvät yksityisinä. Lisäksi voit auttaa suojautumaan haittasivustoja vastaan.\nSafari auttaa estämään seurantaobjekteja seuraamasta sinua verkkosivustoilla. Yksityisyysraportista näet yhteenvedon älykkään seurannan eston havaitsemista ja estämistä seuraimista tällä hetkellä vierailemallasi verkkosivulla. Voit myös tarkastella ja säätää Safarin asetuksia, jotta selaamistasi koskevat tiedot pysyvät yksityisinä muilta saman laitteen käyttäjiltä. Lisäksi voit auttaa suojautumaan haittasivustoja vastaan.\nNäytä yksityisyysraportti napauttamalla hakukentän vasemmalla puolella -painiketta ja napauttamalla sitten Yksityisyysraportti .\nSafarin yksityisyys- ja tietosuoja-asetusten hallitseminen\nAvaa Asetukset > Safari ja laita Tietosuoja ja suojaus -kohdan alla seuraavia asetuksia päälle tai pois päältä:\nEstä seuranta sivustojen välillä: Safari rajoittaa oletusarvoisesti kolmannen osapuolen evästeitä ja dataa. Voit sallia seurannan sivustojen välillä laittamalla vaihtoehdon pois päältä.\nEstä kaikki evästeet: Laita tämä vaihtoehto päälle, kun haluat estää verkkosivustoja lisäämästä evästeitä iPhoneesi. (Jos haluat poistaa iPhonessa jo olevat evästeet, avaa Asetukset > Safari > Tyhjennä historia ja poista data.)\nVaroitus vilpillisestä sivustosta: Safari antaa varoituksen, jos vierailet epäillyllä verkkourkintasivulla. Laita tämä asetus pois päältä, jos et halua saada varoituksia vilpillisistä sivustoista.\nTarkista Apple Pay: Apple Payta käyttävät verkkosivustot voivat tarkistaa, oletko ottanut Apple Payn käyttöön laitteellasi. Voit estää verkkosivustoja tarkistamasta Apple Payta laittamalla tämän asetuksen pois päältä.\nKun vierailet verkkosivustolla, joka ei ole turvallinen, käyttämällä Safaria, Safarin hakukenttään tulee näkyviin varoitus.\nSelaushistorian ja datan poistaminen\nAvaa Asetukset > Safari > Tyhjennä historia ja poista data.\nSivustoilla käyminen näyttämättä niitä historiassa\nNapauta -painiketta ja napauta sitten Yksityinen.\nKun Yksityisen selauksen tila on päällä, Safarin tausta on valkoisen sijaan musta ja vierailemasi sivustot eivät näy iPhonen historiassa tai muiden laitteiden välilehtiluettelossa.\nVoit kätkeä sivustot ja poistua yksityisen selauksen tilasta napauttamalla Sivut-painiketta ja napauttamalla Yksityinen uudelleen. Sivustot tulevat uudelleen näkyviin seuraavan kerran, kun käytät yksityisen selauksen tilaa.\nEdellinen Mainosten ja häiriötekijöiden kätkeminen Seuraava Pikakomennot